open-index/open-wikipedia-markdown huggingface dataset:
ଚାନ୍ଦେରୀ ଶାଢ଼ୀ

ଚାନ୍ଦେରୀ ଶାଢ଼ୀ ମଧ୍ୟ ପ୍ରଦେଶର ଚାନ୍ଦେରୀଠାରେ ତିଆରି ହେଉଥିବା ପାରମ୍ପରିକ ଶାଢ଼ୀ ଅଟେ । ଭାରତୀୟ ଭୌଗଳିକ ସଂକେତ ଭାବେ ଭାରତ ସରକାରଙ୍କଠାରେ ପଂଜିକୃତ ହୋଇଛି । 

## ଇତିହାସ
ପୌରାଣିକ ମତେ ବୈଦିକ ଯୁଗ ସମୟରେ ଶିଶୁପାଳଙ୍କଦ୍ୱାରା ଚନ୍ଦେରୀ ଗ୍ରାମ ସ୍ଥାପିତ ହୋଇଥିଲା । ଏହି ପ୍ରସିଦ୍ଧ ବୁଣାକାମ ଦ୍ୱିତୀୟ ଶତାବ୍ଦୀରୁ ସପ୍ତମ ଶତାବ୍ଦୀ ମଧ୍ୟରେ ଆରମ୍ଭ ହୋଇଥିବାର ଅନୁମାନ କରାଯାଏ । ଏହି ସ୍ଥାନ ଦୁଇ ସାଂସ୍କୃତିକ ସହର ମାଲୱା ଏବଂ ବୁନ୍ଦେଲଖଣ୍ଡର ମଧ୍ୟବର୍ତ୍ତୀ ଅଞ୍ଚଳ ଅଟେ । ବିନ୍ଧ୍ୟାଞ୍ଚଳ ବସତିମଧରେ ସଂସ୍କୃତି ପୁରୀ ରହିଥିବା ଦେଖାଯାଏ । ଏକାଦଶ ଶତାବ୍ଦୀ ବେଳକୁ ମାଲୱା ଏବଂ ମେଡ଼ୱା , ଭାରତର କେନ୍ଦ୍ରାଞ୍ଚଳ, ଦକ୍ଷିଣ ଗୁଜରାଟ ଆଦିରେ ଏହାର ବ୍ୟବସାୟ ସୁଦୃଢ଼ ହୋଇଥିଲା ।ତ୍ରୟୋଦଶ ଶତାବ୍ଦୀ ବେଳକୁ ପାରମ୍ପରିକ ବୁଣନ କଳା ବିକଶିତ ହୋଇଥିଲା । ମୁସଲମାନମନେ ଏହାର ଆରମ୍ଭ କରିଥିବାର ଅନୁମେୟ । ପରେ ୧୩୫୦ ମସିହାରେ କୋଷ୍ଟି ବୁଣାକାରୀମାନେ ଝାନ୍ସୀରୁ ଚାନ୍ଦେରୀକୁ ଆସିଥିଲେ ଏବଂ ଏହି କାର୍ଯ୍ୟ ଲାଗି ଏଠାରେ ବସତି ସ୍ଥାପନ କରିଥିଲେ । ମୋଗଲ ସାମ୍ରାଜ୍ୟରେ ଚାନ୍ଦେରୀ ଶାଢ଼ୀର ବ୍ୟବସାୟ ଏବଂ ଉତ୍ପାଦନ ଶିଖରକୁ ଛୁଇଁଥିଲା ।
## ଶୈଳୀ
ଚାନ୍ଦେରୀ ଶାଢ଼ୀ ତିନୋଟି ପ୍ରକାର ତନ୍ତୁରେ ତିଆରି ହୁଏ ଯଥା ବିଶୁଦ୍ଧ ରେଶମ, ଚାନ୍ଦେରୀ ସୁତା (କଟନ),ଏବଂ ରେଶମ କଟନ । ପାରମ୍ପରିକ ମୂଦ୍ରା, ଫୁଲ ଡାଳି, ମୟୁର, ଏବଂ ଜ୍ୟାମିତିକ ଆକୃତି ଆଦି ଭିନ୍ନ ଭିନ୍ନ କାରିଗରୀ ଚାନ୍ଦେରୀ ଶୈଳୀରେ ବୁଣାଯାଇଥାଏ ।

## ଆଧାର
ଶ୍ରେଣୀ:ଶାଢ଼ୀ
ଶ୍ରେଣୀ:ରେଶମ ଶାଢ଼ୀ
ମୁଗା ରେଶମ

**ମୁଗା ରେଶମ** ଏକ ବଣ୍ୟ ରେଶମ ପ୍ରଜାତିର ଯାହା ଆସାମରେ ସାଧାରଣତଃ ମିଳେ । ଭାରତ ସରକାରଙ୍କ ଅଧିନରେ ଭାରତୀୟ ଭୌଗଳିକ ସଂକେତ ଭାବେ ପଂଜିକୃତ ହୋଇଛି । ଏହି ରେଶମ ଏକ ପ୍ରାକୃତିକ ସୁନେଲି ହଳଦିଆ ଚମକଦାର ରଙ୍ଗର ଦେଖାଯାଏ । ବହୁଦିନ ଧରି ବ୍ୟବହାର ଉପଯୋଗୀ ବସ୍ତ୍ର ହୋଇଥିବାରୁ ଜନାଦୃତ ଅଟେ  ।

ଆସାମ ରେଶମ ପୋକ (Antheraea assamensis- Assam Silkmoth)ର ଲାର୍ଭା ସ୍ଥାନୀୟ ବ୍ରହ୍ମପୁତ୍ର ଉପତ୍ୟକାରେ ସୁଗନ୍ଧିତ ସୋମ (Machilus bombycina) ଏବଂ ସାଲୁ (Litsaea polyantha) ପତ୍ର ଖାଇ ବଞ୍ଚିଥାନ୍ତି । ମୁଗା ଏହା କମ ସାନ୍ଧ୍ରତା ହେତୁ ଏହାକୁ ବ୍ଲିଚିଂ କିମ୍ବା ରଙ୍ଗଦିଆଯାଏ ନାହିଁ । ଏଣୁ ଏହାର ସୁନେଲି ଚମକ ଏମିତି ରହିଥାଏ ।ଏହି ରେଶମକୁ ହାତରେ ସଫା କରାଯାଇ ପାରେ । ପ୍ରତ୍ୟେକ ସଫା ପରେ ଏହାର ଚମକ ବୃଦ୍ଧି ହୋଇଥାଏ  । ମୁଗା ରେଶମ ଅନ୍ୟ ଆସାମୀୟ ରେଶମ ଭଳି ଶାଢ଼ୀ, ମେଖେଲା ଚାଦରଆଦି ଉତ୍ପାଦ ତିଆରିରେ ବ୍ୟବହୃତ ହୁଏ । 

## ଇତିହାସ 
ଆଦ୍ୟ ସମୟ ଜଣାନଥିଲେ ବି କୋଷ-କୃମି ପାଳନ ଅଥବା ରେଶମ କୀଟ ପାଳନ ଆସାମରେ ବହୁପୁରାତନ ଅଟେ । ସେତେବେଳେ ଅହମ ରାଜବଂଶ (୧୨୨୮-୧୮୨୬)ର ମୁଗା ପାଳନ ଉତ୍ପାଦନରେ ପ୍ରମୁଖ ଭୂମିକା ନେଇଥିଲା । ଯାହାଙ୍କ ରାଜତ୍ୱ କାଳରେ ଏହି ଚାଷ ଆସାମୀୟଙ୍କ ସମାଜିକ ଏବଂ ଆର୍ଥିକ ସ୍ଥିତିରେ ଅନୁକୁଳ ପ୍ରଭାବ ପକାଇଥିଲା । ରାଜକୀୟ ଏବଂ ପୁରୁଖା ମାଣ୍ଡାରିନମାନଙ୍କୁ ରେଶମ ତିଆରି ବସ୍ତ୍ର ପରିଧାନ କରିବାକୁ ପରାମର୍ଶ ଦିଆଯାଉଥିଲା । ଅହମ ରାଜବାଟିକୁ ବୁଲି ଆସୁଥିବା ପରିଦର୍ଶକଙ୍କ ପାଇଁ ମୁଲ୍ୟବାନ ରେଶମ ବସ୍ତ୍ର ସେଟ ରାଜକୀୟ କୋଠିରେ ପ୍ରଦର୍ଶିତ ହେଉଥିଲା । ରାଣୀମାନେ ମଧ୍ୟ ବୁଣାକାରୀମାନଙ୍କୁ ବ୍ୟକ୍ତିଗତ ତାଲିମ ଦେବାପାଇଁ ନିୟୋଜିତ ହେଉଥିଲେ । ଏହି ବସ୍ତ୍ର ଅହମ ରାଜବଂଶର ମୁଖ୍ୟ ରପ୍ତାନୀ ଦ୍ରବ୍ୟ ଥିଲା ।
## ବ୍ୟବସାୟ
ମୁଗା ରେଶମ ଭାରତୀୟ ଭୌଗଳିକ ସଂକେତ ଭାବେ ୨୦୦୭ ମସିହାରେ ପଂଜିକୃତ ହୋଇଛି । ବିପଣନ ପାଇଁ ଏହାର ଟ୍ରେଡ଼ମାର୍କ ଲୋଗୋ ଆସାମ ବିଜ୍ଞାନ ପ୍ରଯୁକ୍ତି ଏବଂ ପରିବେଶ ପରିଷଦ ଅଧିନରେ ୨୦୧୪ରେ ପଂଜିକୃତ ହୋଇଛି ।  ଭାରତୀୟ କେନ୍ଦ୍ରୀୟ ରେଶମ ବୋର୍ଡ଼ ମୁଗା ରେଶମ ବସ୍ତ୍ରର ନିରୀକ୍ଷଣ କରି GI ଲୋଗୋ ଦେଇ ବିକ୍ରୟ ସହ ଉତ୍ପାଦକଙ୍କୁ ସୁଦ୍ଧତାର ସାର୍ଟିଫିକେଟ ପ୍ରଦାନ କରାଯିବାର ବ୍ୟବସ୍ଥା କରିବାକୁ କର୍ତ୍ତୁପକ୍ଷଙ୍କୁ ଅନୁମୋଦନ ଦେଇଛନ୍ତି । ଯୋରହାଟରେ ଥିବା Central Muga Eri Research & Training Institute (CMER&TI) ମାଧ୍ୟମରେ ଏହି ବୋର୍ଡ  ମୁଗା ରେଶମ ସହ ଆସାମୀୟ ରେଶମ ପାଇଁ ଗ୍ରାମ୍ୟ ଉନ୍ନୟନ ଭିତ୍ତିଭୂମି ବିକାଶରେ କାର୍ଯ୍ୟ କରୁଛି ।
## References 
ଶ୍ରେଣୀ:ରେଶମ
ପୟାନୁର ପବିତ୍ର ମୁଦି

**ପୟାନୁର ପବିତ୍ର ମୁଦି** ଭାରତରେ ହିନ୍ଦୁମାନଙ୍କ ଧାର୍ମିକ କ୍ରିୟାକର୍ମ ଆଦିରେ ବ୍ୟବହୃତ ଏକ ସ୍ୱର୍ଣ୍ଣ ଆଭୁଷଣ । ଏହି ପବିତ୍ର ମୁଦି *ପିତୃ ବଳୀ* କ୍ରିୟା କିମ୍ବା ମୃତଜନଙ୍କୁ ପ୍ରାର୍ଥନା ସମୟରେ ହସ୍ତରେ ପିନ୍ଧା ଯାଇଥାଏ । ଏହା ପାରମ୍ପରିକ ଭାବେ ଦୁବ ଘାସରେ ତିଆରି ଅଟେ । ଯାହା ଆଧୁନିକ ଯୁଗରେ ସ୍ୱର୍ଣ୍ଣରେ ନିର୍ମିତ ହେଉଛି । ସ୍ୱର୍ଣ୍ଣ ମୁଦି ଧନିକମାନେ ବ୍ୟବହାର କରନ୍ତି । ଦୁବରେ ତିଆରି ମୁଦିର ଆକାର ସ୍ୱତନ୍ତ୍ର ଅଟେ ଏବଂ ଏକ ଗଣ୍ଠି ପଡ଼ିଲା ଭଳି ଦୃଶ୍ୟମାନ ହୁଏ । 
ଏହାକୁ ରୂପାରେ ମଧ୍ୟ ତିଆରି କରି ପିନ୍ଧାଯାଏ । ଏହାକୁ ଦକ୍ଷିଣ ହସ୍ତର ମୁଦି ଆଙ୍ଗୁଠିରେ ପିନ୍ଧି ପିତୃ ପୁରୁଷଙ୍କ ପାଇଁ ଉଦ୍ଦିଷ୍ଟ ପୂଜାରେ ବସାଯାଏ ।

## ଇତିହାସ
ଏହାର ଇତିହାସ ପୟାନୁର ସୁବ୍ରମଣ୍ୟ ସ୍ୱାମୀ ମନ୍ଦିର ସହିତ ଜଡ଼ିତ । ଏହି ମନ୍ଦିରରେ କରାଯାଉଥିବା ଶ୍ରାଦ୍ଧ ଆଦି କର୍ମରେ ପିନ୍ଧିବା ଦେଖାଯାଏ । ଏବେ ପୁରୋହିତମାନେ ସ୍ଥାୟିତ୍ୱ ପାଇଁ ସ୍ୱର୍ଣ୍ଣ ମୁଦି ପିନ୍ଧିବାକୁ ପରାମର୍ଶ ଦେଉଛନ୍ତି । ଶିଳ୍ପୀମାନଙ୍କୁ ଗୋଟିଏ ଧାତବ ମୁଦି ତିଆରି ପାଇଁ ପ୍ରାୟ ଏକଦିନରୁ ଅଧିକ ସମୟ ଲାଗେ । ଏହି ପବିତ୍ର ମୁଦିକୁ ତିଆରିପାଇଁ ଏକ ପବିତ୍ର ଶିଳ୍ପୀ ଭାବେ ଶିଳ୍ପୀମାନେ ଆଜୀବନ ବିନା ମଦ୍ୟପାନ ଏବଂ ନିରାମିଷାସୀ ରହିଥାନ୍ତି ।

କେରଳ ରାଜ୍ୟ ଭାଷା ମାଲାୟଲମରେ ଏହାକୁ *ପବିତ୍ରମ ମୋଥିରମ* କୁହନ୍ତି ।

## ମୁଦିର ଆକୃତି ଏବଂ ବିଶ୍ୱାସ
ବାହାର ପଟକୁ ତିନୋଟି ଧାର ରେଖା ଯାହା ମାନବ ଶରୀରର ତିନୋଟି ନାଡ଼ି/କାଣ୍ଡକୁ ସୂଚାଏ ଯଥା ପିଙ୍ଗଳା, ସୁଷୁମ୍ନା ଏବଂ ଇଡ଼ା । ଏହି ତିନୋଟି ନାଡ଼ିର ମିଳନରେ ଶରୀରର ଭୌତିକ ଶକ୍ତି (କୁଣ୍ଡଳିନୀ ଶକ୍ତି) ଜାଗ୍ରତ ହୋଇଥାଏ ।

ପୟାନୁର ହିନ୍ଦୁମାନଙ୍କ ବିଶ୍ୱାସ ଆଧାରରେ ଏହି ମୁଦି ପିନ୍ଧିଲେ ବ୍ରହ୍ମା, ବିଷ୍ଣୁ ଏବଂ ମହେଶ୍ୱରଙ୍କ କୃପା ବୃଷ୍ଟି ହୁଏ । ଏହି ମୁଦି ପିନ୍ଧିଲେ ପୁରୁଷମାନେ ମାଦକ ଦ୍ରବ୍ୟ ଏବଂ ଆମିଷ ବର୍ଜନ କରିଥାନ୍ତି । ମହିଳାମାନେ ଋତୁସ୍ରାବ ସମୟରେ ଏହାକୁ କାଢ଼ି ଦିଅନ୍ତି ।ପୟାନୁରସ୍ଥିତ ସୁବ୍ରମଣ୍ୟ ସ୍ୱାମୀ ମନ୍ଦିରରେ ଶୁଦ୍ଧପୁତ ହେବାପରେ ଏହି ମୁଦି ପିନ୍ଧିବାକୁ ଦିଆଯାଏ ।

## ପ୍ରସିଦ୍ଧି
ଏହି ମୁଦି ବିଶ୍ୱର ଅନେକ ସଂଗ୍ରହାଳୟରେ ପ୍ରଦର୍ଶିତ ହେଉଛି ।  ବିଶିଷ୍ଟ ସ୍ୱାଧୀନତା ସଂଗ୍ରାମୀ ସି ଭି କୁହ୍ନାମ୍ବୁ ଜଣେ ପୋଖତ ପୟାନୁର ପବିତ୍ର ମୁଦି କାରିଗର ଥିଲେ ।
## ବ୍ୟବସାୟ
ସୁନାରୀମାନେ ସୁଦ୍ଧ ପୟାନୁର ମୁଦି ବିକ୍ରୟ କରନ୍ତି ବୋଲି ପ୍ରତିଶ୍ରୁତି ଦିଅନ୍ତି । ଏହାକୁ ବ୍ୟବହାର କଲେ ଧନଧାନ୍ୟ ସୁଖ ସମୃଦ୍ଧି ପ୍ରାପ୍ତ ହୁଏ ବୋଲି ଏହାର ବିକ୍ରେତା ଦାବୀ କରନ୍ତି । ଏକ ପବିତ୍ର ମୁଦି ମାନ ଅନୁଯାୟୀ ୪୦୦ ଡଲାରରୁ ୧୫୦୦ ଡଲାର (୨୫,୦୦୦/- ଟଙ୍କାରୁ ୯୦,୦୦୦/- ଟଙ୍କା) ହୋଇଥାଏ ଏବେ ଏହା ୨୨ କ୍ୟାରେଟ ସୁନାରେ ବିକ୍ରୀ ହେଉଛି ।

## ପିନ୍ଧିବା ବିଧି
କେବଳ ଦକ୍ଷିଣ ହସ୍ତ ମୁଦି ଆଙ୍ଗୁଠିରେ ପିନ୍ଧାଯାଏ ।

 
## ଆଧାର
ଶ୍ରେଣୀ:ପବିତ୍ରତାର ପ୍ରତୀକ
ସାଲବୁଟାମୋଲ

**ସାଲବୁଟାମୋଲ** ବା **ଆଲବୁଟେରୋଲ**, ବ୍ୟବସାୟୀକ ନାମ **ଭେଣ୍ଟୋଲିନ** ଏକ ଔଷଧ ଯାହା ମଧ୍ୟମ ଓ ବଡ଼ ଶ୍ୱାସ ନଳୀକୁ ଖୋଲିବା କାମ କରେ । ଆଜ୍‌ମା, ବ୍ୟାୟାମ ଜନିତ ଶ୍ୱସନୀଗ୍ରହ (bronchospasm) ଓ ସିଓପିଡି ଇତ୍ୟାଦି ରୋଗମାନଙ୍କ ନିମନ୍ତେ ଏହା ଦିଆଯାଏ । ଏହା ସାଧାରଣତଃ ଇନହେଲର (ଅନ୍ତଃଶ୍ୱସକ) ବା ନେବୁଲାଇଜର (କଣିତ୍ର) ଆକାରରେ, ବଟିକା ଓ ଶିରାଭ୍ୟନ୍ତର ଇଞ୍ଜେକସନ ଦ୍ରବଣ ଆକାରରେ ମଧ୍ୟ ମିଳେ । ଇନହେଲର ଆକାରରେ ନେଲେ ୧୫ ମିନିଟ ମଧ୍ୟରେ ଏହାର କାମ ଆରମ୍ଭ ହୋଇଯାଏ ଓ ୨ରୁ ୬ ଘଣ୍ଟା ପର୍ଯ୍ୟନ୍ତ ରହେ । ସାଲବୁଟାମୋଲ ଏକ ସ୍ୱଳ୍ପ କାର୍ଯ୍ୟକାରୀ β୨-ଆଡ୍ରେନର୍ଜିକ ରିସେପ୍ଟର ଆଗୋନିସ୍ଟ ଯାହା ଅନୈଛିକ ପେଶୀ ଶିଥିଳକ ଭାବରେ କାମ କରେ ।  ଯୁକ୍ତରାଷ୍ଟ୍ର ଆମେରିକାରେ ଏହା ସନ ୧୯୮୨ରେ ଡାକ୍ତରୀ ବ୍ୟବ‌ହାର ନିମନ୍ତେ ମଞ୍ଜୁରୀ ମିଳିଲା । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ନିମନ୍ତେ ମୁଲ୍ୟ ୨୫ରୁ ୫୦ ଡଲାର ।

## ଆଧାର 
ଶ୍ରେଣୀ:ଔଷଧ
ପୋକେମୋନ ଗୋ

***ପୋକେମୋନ ଗୋ*** ଏକ ନୂତନ ଭିଡିଓ ରିଆଲିଟି ଖେଳ ଯାହା ନିଆଣ୍ଟିକ ଦ୍ୱାରା, ମୋବାଇଲ ପାଇଁ ତିଆରି ହୋଇଛି ଏବଂ ୨୦୧୬ ଜୁଲାଇ ମାସ ୬ ତାରିଖରୁ ବିଶ୍ୱର ଅନେକ ରାଷ୍ଟ୍ରରେ ଉପଲବ୍ଧ ମଧ୍ୟ ହୋଇଛି ।  । ଏହି ଖେଳଟି ପୋକେମୋନ ଗୋ ପ୍ଲସ୍ ସହିତ ପ୍ରକାଶିତ ହେବ । ପୋକେମୋନ ଗୋ ପ୍ଲସ୍ ଏକ ଛୋଟ ପିନ୍ଧିହେଉଥିବା ଯନ୍ତ୍ର ଯାହା ନିଣ୍ଟେଣ୍ଡୋଦ୍ୱାରା ତିଆରି ହୋଇଛି । ଏହା ବ୍ଲୁଟୁଥ୍ଦ୍ୱାରା ବ୍ୟବହାରକାରୀମାନଙ୍କୁ ଏକ ସୂଚନା ପଠାଇଥାଏ ଯେବେ କୌଣସି ପୋକେମୋନ ବ୍ୟବହାରକାରୀଙ୍କ ପାଖରେ ଥାଏ । ଏହା ସୂଚନା ଦେବା ପାଇଁ ଏକ ଏଲ.ଇ.ଡ଼ି ଓ ଲାଇଟ ରମ୍ବଲର ବ୍ୟବହାର କରେ । ଏହି ଖେଳଟି ବ୍ୟବହାରକାରୀମାନଙ୍କୁ ପୋକେମୋନ ସାଇତିବା ପାଇଁ, ସେମାନଙ୍କ ଲଢେଇ କରିବା ପାଇଁ, ତାଙ୍କୁ ଶିଖେଇବା ପାଇଁ ଓ ଅବାସ୍ତବ ପୋକେମୋନମାନଙ୍କଦ୍ୱାରା ବ୍ୟାପାର କରିବାର ସୁଯୋଗ ଦିଏ 

ଏହି ଖେଳ ପାଇଁ କଳ୍ପନା ୨୦୧୩ ମସିହାରୁ ନିଣ୍ଟେଣ୍ଡୋର ସାତୋରୁ ଇବାଟା ଏବଂ ପୋକେମୋନ କମ୍ପାନୀର ସୁନେକାଜୁ ଇଶିହାରାଙ୍କଦ୍ୱାରା ପ୍ରାରମ୍ଭ ହୋଇଥିଲା । ସେପ୍ଟେମ୍ବର ୧୦, ୨୦୧୫ ମସିହାରେ ଇଶିହାରା ଖେଳ ଘୋଷଣାରେ  ତାଙ୍କ ଭାଷଣ ଇବାତାଙ୍କୁ ଉତ୍ସର୍ଗୀକୃତ କରିଥିଲେ ଯେ ଦୁଇ ମାସ ପୂର୍ବରୁ ମୃତ୍ୟୁ ବରଣ କରିଥିଲେ । ଇଶିହାରା ଓ ତାଙ୍କ ସ୍ତ୍ରୀ ଇଂଗ୍ରେସ ଖେଳିଥିଲେ । ପ୍ରତ୍ୟେକ ପୋକେମୋନ ବିଶ୍ୱର ଅଲଗା ଅଲଗା ଜାଗାରେ ରହିବେ ଯେପରି ପାଣି ଜାତୀୟ ପୋକେମୋନ ପାଣିରେ ରହିବେ । ଏଥିରେ ବ୍ୟବହାରକାରୀମାନେ ନିଜ ନିଜ ପୋକେମୋନକୁ ନେଇ ବ୍ୟବସାୟ କରିବେ ଓ ନିଜର ପୋକେମୋନ ସଂଗ୍ରହ କରି ଏକତ୍ର କରିବେ । ଏହି ଖେଳ ସହିତ ଏକ ଘଣ୍ଟା ଭଳି ଯନ୍ତ୍ର ମଧ୍ୟ ଦିଆ ହୋଇଥିବ । ଏହି ଘଣ୍ଟା ଭଳି ଯନ୍ତ୍ର ମାଧ୍ୟମରୁ ବ୍ୟବହାରକାରୀ ନିଜ ପାଖରେ ଥିବା ପୋକେମୋନ ବିଷୟରେ ଜାଣିପାରିବେ ଓ ପୂର୍ବ ସୂଚିତ ହୋଇପାରିବ । ଏହି ଘଣ୍ଟା ଜାତୀୟ ଯନ୍ତ୍ରକୁ ନେଇ ପୋକେମୋନ ଗୋ ପ୍ଲସକୁ ଇଂଗ୍ରେସ ସହିତ ତୁଳନା କଲେ ପୋକେମୋନ ଗୋ ପ୍ଲସ ଜିତିବ । ନିଜ ପାଖରେ କୌଣସି ପୋକେମୋନ ଥିଲେ ସେହି ପୋକେମୋନ ଗୋ ପ୍ଲସ୍ ଘଣ୍ଟାଟି ଥରିବ  । ଏହା ବିଷୟରେ ଜାଣିବା ପାଇଁ ପଛରେ ଆପ୍_ଟି ଦେଖି ପାରିବେ । ଏକ ସ୍ମାର୍ଟ ଘଣ୍ଟା ଆପ୍ ବଦଳରେ ଏକ ପୋକେମୋନ ଗୋ ପ୍ଲସ୍ ତିଆରି କରିବାର ସଂକଳନ ହେଇଥିଲା କାରଣ ଏହା ବ୍ୟବହାରକାରୀଙ୍କୁ ନିଜ ଆଡକୁ ଅଧିକ ଆକର୍ଷିତ କରିବ ଓ ଏହି ତୁଳନାରେ ସ୍ମାର୍ଟ ଘଣ୍ଟା ଅଧିକ ଟଙ୍କା ପଡିବ ।

## କ୍ରୀଡ଼ା ଶୈଳୀ
ଏହି ଖେଳଟିରେ ଖେଳାଳିଙ୍କୁ ଏକ  ଖେଳ ଆକାଉଣ୍ଟ ତିଆରି କରିବାକୁ ପଡ଼ିଥାଏ । ମୂଖ୍ୟତଃ ଏହି ଆକାଉଣ୍ଟ ଦୁଇ ପ୍ରକାରର, ପ୍ରଥମଟି ହେଉଛି ଗୁଗଲ ଲଗଇନ ଏବଂ ଦ୍ୱିତୀୟଟି ପୋକେମୋନ ଟ୍ରେନର କ୍ଲବ ଆକାଉଣ୍ଟ ଲଗଇନ ।  ପ୍ରଥମଥରରେ ଆପଟିରେ ଆପଣଙ୍କୁ ନିଜର କିଛି ତଥ୍ୟ ପ୍ରଦାନ କରିବାକୁ ପଡ଼ିଥାଏ, ଏବଂ ଏକ ଖେଳ ଚରିତ୍ର ଗଠନ କରିବାକୁ ପଡ଼ିଥାଏ । ଏହି ଖେଳ ଚରିତ୍ର ଗଠନ ହେଲାପରେ, ଖେଳାଳିଙ୍କୁ ଏକ ପ୍ରାରମ୍ଭିକ ପୋକେମୋନ ଚୟନ କରିବାକୁ ପଡ଼ିଥାଏ । ଏହାପରେ ଆରମ୍ଭ ହୋଇଯାଏ ପ୍ରକୃତ ଖେଳ, ଖେଳାଳିଙ୍କୁ ବିଭିନ୍ନ ସ୍ଥାନ ବୁଲିବୁଲି ପୋକେମୋନ ଧରିବାକୁ ପଡ଼ିଥାଏ ।

## ବିଶ୍ୱ ଦରବାରରେ ପୋକେମୋନ ଗୋ
ଜୁଲାଇ ୬ ତାରିଖରେ ବିଶ୍ୱର କେତୋଟି ସ୍ଥାନରେ ଉନ୍ମୋଚନ ହୋଇଥିବା ଏହି ଖେଳ, ତିନୋଟି ସପ୍ତାହ ମଧ୍ୟରେ ୭୫ ଲକ୍ଷରୁ ଅଧିକ ଥର ଡାଉନଲୋଡ ହୋଇସାରିଛି । ଯାହାକି ଉଭୟ ଗୁଗଲର ପ୍ଲେ ଷ୍ଟୋର ଏବଂ ଆପଲର ଆପ ଷ୍ଟୋରରେ ଏକ ନୂଆ ରେକର୍ଡ ସୃଷ୍ଟି କରିଅଛି ।

## ବିବାଦ
ପୋକେମୋନ ଗୋ ବିଶ୍ୱରେ ସଫଳତା ଅର୍ଜନ କରିଥିଲେ ମଧ୍ୟ, ବିବାଦର ଘେରାରୁ ଏହା ପାର ପାଇନାହିଁ । ଗେମ୍ ସର୍ଭରରେ ତ୍ରୁଟି ଏବଂ ବିଶ୍ୱ ବ୍ୟାପି ପ୍ରସାରକୁ ନେଇ ଏହା ପ୍ରଥମରୁ ହିଁ ବିବାଦରେ ରହି ଆସିଛି ।

## ଆଧାର
ଶ୍ରେଣୀ:ଖେଳ
ସର୍ବସାଧାରଣ

**ସର୍ବସାଧାରଣ** ଦୈନିକ ପ୍ରକାଶିତ ହେଉଥିବା ଏକ ଓଡ଼ିଆ ଖବରକାଗଜ । ପ୍ରତିଦିନ ଅନୁଗୁଳ, ବାଲେଶ୍ୱର, ଭୁବନେଶ୍ୱର, କଟକ, ଜୟପୁର, ପୁରୀ, ରାଉରକେଲା ଏବଂ ସମ୍ବଲପୁରରୁ ସର୍ବସାଧାରଣ ଖବରକାଗଜ ପ୍ରକାଶିତ ହେଉଛି ।

## ବାହାର ଆଧାର 
* 

ଶ୍ରେଣୀ:ଓଡ଼ିଆ ସମ୍ବାଦପତ୍ର
ଗର୍ଭିଣୀ ଅତିବମନ

**ଗର୍ଭିଣୀ ଅତିବମନ** (ଇଂରାଜୀ ଭାଷାରେ **hyperemesis gravidarum** ବା **HG**) ଏକ ଗର୍ଭାବସ୍ଥା ଜଟିଳତା ଯେଉଁଥିରେ ଅତ୍ୟଧିକ ଅଇ ଓ ବାନ୍ତି ହୋଇ ଓଜନ ହ୍ରାସ ତ‌ଥା ନିର୍ଜଳନ ହୁଏ । ଏହି ବେମାରୀରେ ଗୋଟିଏ ଦିନରେ ଅନେକ ଥର ବାନ୍ତି ହୁଏ ଓ ମୂର୍ଚ୍ଛା ହେବାଭଳି ଲାଗେ । ଗର୍ଭିଣୀ ଅସୁସ୍ଥତା (morning sickness) ଅପେକ୍ଷା ଏହା ଅଧିକ ସାଂଘାତିକ । ଅଧିକାଂଶ ସମୟରେ ଏହି ବେମାରୀ ୨୦ ସପ୍ତାହ ଗର୍ଭ ପରେ ଉପଶମ ହୋଇଯାଏ କିନ୍ତୁ ସମ୍ପୁର୍ଣ୍ଣ ଗର୍ଭାବସ୍ଥାରେ ରହିପାରେ ।

ଗର୍ଭିଣୀ ଅତିବମନ ବେମାରୀର କାରଣ ଅଜଣା ରହିଛି । ରୋଗୀର ଲକ୍ଷଣ ଓ ଚିହ୍ନ ଦେଖି ରୋଗ ନିର୍ଣ୍ଣୟ କରାଯାଏ । ସଂଜ୍ଞା ଅନୁସାରେ ଦିନ‌କୁ ୩ ଥରରୁ ଅଧିକ ବାନ୍ତି ହୋଇ ୫ % ବା ୩ କିଲୋ ଓଜନ ହ୍ରାସ  ଓ ପରିସ୍ରାରେ କିଟୋନ ଥିଲେ ଏହି ରୋଗ ନିର୍ଣ୍ଣୟ କରାଯାଏ । ଲକ୍ଷଣମାନଙ୍କ ଅନ୍ୟାନ୍ୟ ସମ୍ଭାବ୍ୟ କାରଣ ଯଥା ପରିସ୍ରାନଳୀ ସଂକ୍ରମଣ ଓ ଥାଇରୋଟକ୍ସିକୋସିସ ରୋଗର ଉପସ୍ଥିତି ବର୍ଜିତ କରାଯାଏ ।

ଏହି ବେମାରୀରେ ହାଲୁକା ଖାଦ୍ୟ ଓ ତରଳ ପଦାର୍ଥ ଖାଇବାକୁ ଦିଆଯାଏ । କେତେକ ମହିଳାଙ୍କର ଶିରାଭ୍ୟନ୍ତର ତରଳପଦାର୍ଥ ଆବଶ୍ୟକ ହୁଏ । ଗର୍ଭିଣୀ ମହିଳାଙ୍କ ମଧ୍ୟରୁ ୦.୩–୨.୦% ଜଣ ଏହି ରୋଗର ଶୀକାର ହୁଅନ୍ତି ।  ଆଗରୁ ଗର୍ଭାବସ୍ଥା ମୃତ୍ୟର ଏହା ଏକ ପ୍ରଧାନ କାରଣ ହୋଇଥିଲେ ମଧ୍ୟ ଅଧୁନା ଉପ‌ଯୁକ୍ତ ଚିକିତ୍ସା ଯୋଗୁ କ୍ୱଚିତ ମୃତ୍ୟୁ ହୁଏ । ଏହିଭଳି ରୋଗୀଙ୍କର ଗର୍ଭପାତ ସଙ୍କଟ ସ୍ୱଳ୍ପ କିନ୍ତୁ ଅସାମୟିକ ଜନ୍ମ ସଙ୍କଟ ଅଧିକ ଥାଏ ।  ଏହି ରୋଗ ଯୋଗୁ କେତେକ ମହିଳା ଗର୍ଭପାତ କରିବାକୁ ଇଚ୍ଛା ପ୍ରକାଶ କରନ୍ତି । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସଦାନନ୍ଦ ତ୍ରିପାଠୀ

**ସଦାନନ୍ଦ ତ୍ରିପାଠୀ**, ଓଡ଼ିଆ ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଜଣେ ଗାଳ୍ପିକ ଓ ଔପନ୍ୟାସିକ ।

ସଦାନନ୍ଦ , ୧୯୫୬ ମସିହାରେ ଗଞ୍ଜାମ ଜିଲ୍ଲାର ସେରଗଡ଼ ନିକଟସ୍ଥ କୃପାସିନ୍ଧୁପୁର ଗ୍ରାମରେ ଜନ୍ମଗ୍ରହଣ କରିଥିଲେ । ୧୪ବର୍ଷ ବୟସରେ ସେ ନିଜର ପ୍ରଥମ ଗପ ଲେଖିଥିଲେ । ୧୯୭୨ମସିହାରେ କଲେଜରେ ପଢୁଥିବା ସମୟରେ, ତାଙ୍କର ଜଣେ ବନ୍ଧୁ ଗୁଜବ ଉଡେଇଥିଲେ ଯେ, ସଦାନନ୍ଦ ରେଳ ଦୁର୍ଘଟଣାରେ ପ୍ରାଣ ହରେଇଛନ୍ତି । ସେହି କଥାକୁ ମନେ ରଖି, ସେ ନିଜର ପ୍ରଥମ ଗଳ୍ପ ସଂକଳନର ନାମ ରଖିଥିଲେ : "ଅନ୍ୟ ଜଣେ ସଦାନନ୍ଦ ତ୍ରିପାଠୀଙ୍କ ମୃତ୍ୟୁ ପରେ" । ଏହି ଗଳ୍ପ ସଂକଳନଟି ପ୍ରକାଶିତ ହୋଇଥିଲା ୧୯୯୨ ମସିହାରେ ।

## ରଚନାବଳୀ 
* ଅନ୍ୟ ଜଣେ ସଦାନନ୍ଦ ତ୍ରିପାଠୀଙ୍କ ମୃତ୍ୟୁ ପରେ
* ରଙ୍ଗନାଥ ଘଡେଇ
* ନିଜ ନିଜ ନିୟମ
* ଅପ୍ରିୟ ମଣିଷ ଓ ଅନ୍ୟାନ୍ୟ ଚରିତ୍ର
* କବିର ସମୟ
* ନାଚାର ଷୋଡ଼ଶୀ
* ସତୀ

## ସମ୍ମାନ ଓ ପୁରସ୍କାର 
* ଓଡ଼ିଆ ସାହିତ୍ୟ ଏକାଡେମୀ ପୁରସ୍କାର - ୨୦୦୩ (ସତୀ ଗଳ୍ପଗ୍ରନ୍ଥ ପାଇଁ)
* ସୁବ୍ରତ ସ୍ମାରକୀ ସମ୍ମାନ - ୨୦୦୭
* ଜଗଦୀଶ କଥା ସମ୍ମାନ - ୨୦୧୬ (ଜଗଦୀଶ ମହାନ୍ତି ଟ୍ରଷ୍ଟ ପକ୍ଷରୁ ପ୍ରଦତ୍ତ)

## ଆଧାର 
ଶ୍ରେଣୀ:୧୯୫୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ପୃଥ୍ୱୀରାଜ ଚୌହାନ

**ପୃଥିବୀରାଜ ଚୌହାନ**  (୧୧୬୬-୧୧୯୨) ଚୌହାନ ରାଜବଂଶର ଜଣେ ରାଜପୁତ ରାଜା ଥିଲେ, ସେ ଦ୍ୱାଦଶ ଶତାବ୍ଦୀରେ ଉତ୍ତର ଭାରତର ଦିଲ୍ଲୀ ଓ ଆଜମେରରେ ଶାସନ କରୁଥିଲେ ।

ହେମୁଙ୍କ ପୂର୍ବରୁ, ପୃଥିବୀରାଜ ଚୌହାନ ଶେଷ ସ୍ୱଧୀନ ହିନ୍ଦୁ ରାଜା ଥିଲେ,  ,ସେ ଦିଲ୍ଲୀ ରାଜ ଗାଦିରେ ବସି ଥିଲେ।ସେ  ସଫଳତାର ସହ ୧୧୭୯ରେ  ୧୩ ବର୍ଷ ବୟସରେ ରାଜଗାଦିରେ ବସିଥିଲେ, ଏବଂ ଆଜମୀର ଓ ଦିଲ୍ଲୀ ଦୁଇଟି ରାଜଧାନୀରେ ଶାସନ କରୁଥିଲେ,ସେ ଏହି ଦୁଇଟିକୁ ତାଙ୍କ ମାତୃକ ସମ୍ପତ୍ତି ରୂପେ ତାଙ୍କ ଜେଜେବାପାଙ୍କ ଠୁ ପାଇଥିଲେ,ତାହା, ଅର୍କପାଲ କିମ୍ବା ଅନଙ୍ଗପାଲ  III  ତୋମାର ରାଜଅଂଶ ଦିଲ୍ଲୀ।ସେ ବର୍ତ୍ତମାନର  ରାଜସ୍ଥାନ ଏବଂ  ହରିୟାଣାରେ ମଧ୍ୟ ଶାସନ କରିଥିଲେ ।  ସେ Kannaujକାନ୍ନୁଆଉଜିର ରାଜା ଜୟଚନ୍ଦର ରାଜାଙ୍କ  ଝିଅ ସଂଯୁକ୍ତା (ସୟୋଗିତା) ୧୧୭୫ରେ ଗୁପ୍ତ ପଳାୟନ କରିଥିଲେ , ଏହା ଏକ ଭାରତର ପ୍ରମୁଖ ପ୍ରେମସୂଚକ କାହାଣୀ  ,ଯାହା। *ପୃଥ୍ୱୀରାଜ ରାସୋ*,ଐତିହାସିକ କବିତାରେ ଲେଖା ଯାଇଅଛି, ତାକୁ  ଚୌହାନଙ୍କ ରାଜକବି  ଏବଂ ସାଙ୍ଗ ଚାନ୍ଦ ବାରାଦୀ।

ଚୌହାନ ସହାବୁଦ୍ଧିନ ମହମ୍ମଦ ଘୋରୀଙ୍କୁ  ପ୍ରଥମ ତରାଇଁ ଯୁଦ୍ଧରେ ୧୧୯୧ରେ ପରାଜିତ କରିଥିଲେ। ଘୋରୀ ସେହି ବର୍ଷ ଦ୍ୱତୀୟ ଥର ଆକ୍ରମଣ କରିଥିଲେ, ଚୌହାନ ନିଜେ  ଦ୍ୱତୀୟ ତରାଇଁ ଯୁଦ୍ଧ ରେ(୧୧୯୨)  ଘୋରୀଠାରୁ ପରାଜୟ ବରଣ କରିଥିଲେ ଏବଂ ନିଷ୍ପତ୍ତିତ ହୋଇଥିଲେ।

## ଜିବନୀ
### ହିନ୍ଦୁ ଶାସକଙ୍କ ବିରୋଧରେ ଲଢଇ
ପୃଥ୍ୱୀରାଜ ୧୬ ବର୍ଷ ବୟସରେ ଶାସନ ଆରମ୍ଭ କରିଥିଲେ,ଏବଂ ସଙ୍ଗେ ସଙ୍ଗେ ନିଜର ତେଜସ୍ୱ ଓ ପ୍ରତିଭା ପ୍ରସାରଣ କରିଥିଲେ। ପୃଥ୍ୱୀରାଜଙ୍କ ଟାର୍ଗେଟ ଥିଲାସବୁଠୁ ଛୋଟ ରାଜ୍ୟ ରାଜସ୍ଥାନ, କିନ୍ତୁ ସେ  ବିଖ୍ୟାତ ହୋଇଥିଲେ କେବଳ ଚାଣ୍ଡେଲଙ୍କ ଖଜୁରାହୋ ଏବଂ ମହୋବା ବିରୋଧ ଅଭିଯାନ ପାଇଁ।ସେ  ଗୁରୁତ୍ୱପୂର୍ଣ୍ଣ ଭାବେ ଚାଣ୍ଡେଲଙ୍କ ବିରୋଧରେ ବିଜୟ ଲାଭ କରିଥିଲେ କେବଳ ପରମାରଦିଙ୍କ ପାଇଁ(୧୧୬୫-୧୨୦୨) । ପୃଥ୍ୱୀରାଜ ତା ପର ପାଞ୍ଚ ବର୍ଷ ସଙ୍ଘର୍ଷ ଜାରି ରଖିଥିଲେ ୧୧୮୨ଠାରୁ ଚୌଳକ୍ଷ ଗୁଜରାଟ ଯାହା ସେ ଭୀମ୨ଙ୍କ ଠୁ ହାରିଥିଲେ।  ସେ ଫୁଣିଥରେ ସଙ୍ଘର୍ଷ ଆରମ୍ଭ କରିଥିଲେ Gahadvalas ସହ କେବଳ Kanaujକୁ ନିଜ ଅଧୀନକୁ ଆଣି ପୁରା ଦିଲ୍ଲୀକୁ ଶାସନ କରିବେ ଏବଂ ଉପର ଗଙ୍ଗାର  doab।ସାମରିକ ଅଭିଯାନରେ ବାହାରିଲେ  ନିଜ ପଡୋଶୀଙ୍କ ବିରୋଧରେ ଏବଂ ସଫଳତା ମଧ୍ୟ ପାଇଲେ।   ଏହା ପରବର୍ତ୍ତୀ ମହମ୍ମଦ ଘୋରୀ ବିରୋଧରେ  ସାଙ୍ଘାତିକ ଯୁଦ୍ଧ ହୋଇଥିଲା।

### ପ୍ରଥମ ତରାଇଁ ବିରୋଧରେ ଲଢେଇ,୧୧୯୧
### ପ୍ରଥମ ଓ ଦ୍ୱିତୀୟ ତରାଇଁ ଯୁଦ୍ଧ ମଧ୍ୟରେ
### ଦ୍ୱିତୀୟ ତରାଇଁ ଯୁଦ୍ଧ
୧୧୯୨ ମସିହାରେ,ଘୋରୀ  ୧୨୦,୦୦୦ ଲୋକମାନଙ୍କୁ ଏକତ୍ରିତ କରି ଏବଂ ଫେରି ଫୁଣିଥରେ ପୃଥିବୀରାଜଙ୍କୁ ଦ୍ୱତୀୟ ତରାଇଁ  ଯୁଦ୍ଧ ପାଇଁ ଆମନ୍ତ୍ରଣ ଦେଲେ । ପାର୍ଶୀ ଇତିହାସ Firishta,ଅନୁସାରେ ପୃଥ୍ୱୀରାଜଙ୍କ ୩୦୦୦,ହାତୀ ୩୦୦,୦୦୦ ଘୋଡ଼ା ସୈନ୍ୟ ଏବଂ ପ୍ରଧାନ ପଦାତିକ ସୈନ୍ୟ ଥିଲେ। 

### ଲୋକକଥା
## ଆଧାର
ଶ୍ରେଣୀ:୧୧୪୯ ଜନ୍ମ
ଶ୍ରେଣୀ:୧୧୯୨ ମୃତ୍ୟୁ
ଶ୍ରେଣୀ:ହିନ୍ଦୁ ଶାସକ
ଶ୍ରେଣୀ:ଭାରତର ଇତିହାସ
ବିଟାମେଥାଜୋନ

**ବିଟାମେଥାଜୋନ** ଏକ ସ୍ଟିରଏଡ ଔଷଧ । ଏହା ବ୍ୟବ‌ହୃତ ହେଉଥିବା ରୋଗମାନଙ୍କ ନାମ: ରିଉମାଟିକ ରୋଗମାନଙ୍କ ମଧ୍ୟରେ ରିଉମାଟଏଡ଼ ଆର୍ଥ୍ରାଇଟିସ, ସିସ୍ଟମିକ ଲୁପସ ଏରିଦମାଟୋସସ; ଚର୍ମ ରୋଗ ମଧ୍ୟରେ ଡର୍ମାଟାଇଟିସ ଓ ସୋରିଆସିସ; ଆଲର୍ଜି ରୋଗ ମଧ୍ୟରେ ଆଜ୍‌ମା ଓ ଆଞ୍ଜିଓଇଡିମା; ଅସମୟ ଗର୍ଭବେଦନା, କ୍ରନ୍‌ସ ରୋଗ, କର୍କଟ ମଧ୍ୟରେ ଲିଉକେମିଆ, ଆଡ୍ରେନିକର୍ଟିକାଲ ଇନସଫିସିଏନ୍ସି ଇତ୍ୟାଦି । ଇଞ୍ଜେକସନ ଆକାରରେ ଦେଲେ ଏହାର ପ୍ରଦାହରୋଧୀ ପ୍ରଭାବ ୨ଘଣ୍ଟା ମଧ୍ୟରେ ଆରମ୍ଭ ହୋଇ ପ୍ରାୟ ୭ଦିନ ପର୍ଯ୍ୟନ୍ତ ରହେ ।   ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ।

## ଆଧାର 
ଶ୍ରେଣୀ:ଔଷଧ
ମହାକର୍ଷଣୀୟ ତରଙ୍ଗ

୧୯୧୫ ମସିହାରେ ସାଧାରଣ ଆପେକ୍ଷିକତତ୍ତ୍ୱର ପ୍ରତିପାଦନ କଲାପରେ ୧୯୧୬ ମସିହାରେ ଆଇନଷ୍ଟାଇନ୍ ମହାକର୍ଷଣୀୟ ତରଙ୍ଗର ଅସ୍ତିତ୍ତ୍ୱ ଉପଲବ୍ଧି କରିଥିଲେ । ତେବେ ସେହି ସମୟରେ ପରୀକ୍ଷାଗାରରେ ଏହି ତରଙ୍ଗର ନିରୀକ୍ଷଣ କରିବା ସମ୍ଭବ ହୋଇପାରିନଥିଲା । ତରଙ୍ଗ-ଆୟାମର କ୍ଷୁଦ୍ରତା ଯୋଗୁଁ ଏହା ଅପରିମେୟ ରହିଥିଲା । ଏକ ଯୁଗ୍ମ କୃଷ୍ଣଗର୍ତ୍ତ(blackhole)ର ସମ୍ମିଶ୍ରଣରୁ ଉତ୍ପାଦିତ ମହାକର୍ଷଣୀୟ ତରଙ୍ଗ ବର୍ତ୍ତମାନ ଲିଗୋ-ପର୍ଯ୍ୟବେକ୍ଷଣିକାରେ ଦୃଶ୍ୟମାନ ହୋଇଛି ।

କୃଷ୍ଣଗର୍ତ୍ତ ଏକ ମହାଜାଗତିକ ବସ୍ତୁ । ମହାକର୍ଷଣ ପ୍ରକ୍ରିୟାର ପ୍ରାବଲ୍ୟ ଯୋଗୁଁ ଏଥି ମଧ୍ୟରୁ କୌଣସି ପଦାର୍ଥ, ଏପରିକି ଆଲୋକରଶ୍ମୀର ନିର୍ଗତ ମଧ୍ୟ ସମ୍ଭବ ନୁହେଁ । ସେଥିଯୋଗୁଁ ଏହାକୁ କୃଷ୍ଣଗର୍ତ୍ତ ନାମରେ ନାମିତ କରାଯାଇଛି । ଆଇନଷ୍ଟାଇନ୍ ମହାକର୍ଷଣୀୟ ତରଙ୍ଗର ଅସ୍ତିତ୍ତ୍ୱ ଉପଲବ୍ଧ କରୁଥିବା ସମୟରେ ତାଙ୍କର ସମୀକରଣ ସମାଧାନ କରି ଶୁଆର୍ଜଶ୍ଚାଇଲ୍ଡ୍ ନାମକ ଜଣେ ବୈଜ୍ଞାନିକ କୃଷ୍ଣଗର୍ତ୍ତର ଗାଣିତିକ ସୂତ୍ର ସ୍ଥିରୀକରଣ କରିଥିଲେ । ସେ ସମୟରେ କୃଷ୍ଣଗର୍ତ୍ତର ପର୍ଯ୍ୟବେକ୍ଷଣ ମଧ୍ୟ ଦୁଃସାଧ୍ୟ ଥିଲା । କୃଷ୍ଣଗର୍ତ୍ତରୁ ଆଲୋକ ଅଥବା ଅନ୍ୟ କୌଣସି ପଦାର୍ଥ ନିଷ୍କାସିତ ନହେବା ଯୋଗୁଁ ଏହାକୁ ସିଧା ସଳଖ ନିରୀକ୍ଷଣ କରିବା ସମ୍ଭବପର ନୁହେଁ । ତେବେ ଯାନ୍ତ୍ରିକ ଏବଂ ବୈଷୟିକ ଜ୍ଞାନର ପ୍ରଗତି ଯୋଗୁଁ ବର୍ତ୍ତମାନ କୃଷ୍ଣଗର୍ତ୍ତର ପର୍ଯ୍ୟବେକ୍ଷଣ ସମ୍ଭବ ହୋଇପାରିଛି । କୃଷ୍ଣଗର୍ତ୍ତର ଚତୁଃପାର୍ଶ୍ୱରେ ଘୂର୍ଣ୍ଣାୟମାନ ତାରକା ଆଦି ମହାଜାଗତିକ ବସ୍ତୁରୁ ନିର୍ଗତ ବିଦ୍ୟୁତ୍-ଚୁମ୍ବକୀୟ ତରଙ୍ଗର ଅନୁଶୀଳନରୁ ଏହା ସମ୍ଭବ ହୋଇପାରିଛି ।

ଯଦ୍ୟପି କୃଷ୍ଣଗର୍ତ୍ତରୁ କୌଣସି ପଦାର୍ଥର ନିର୍ଗତ ସମ୍ଭବ ନୁହେଁ, ଏକାଧିକ କୃଷ୍ଣଗର୍ତ୍ତର ସମ୍ମିଶ୍ରଣରୁ ମହାକର୍ଷଣୀୟ ତରଙ୍ଗର ସୃଷ୍ଟି ସମ୍ଭବ । ଏହିପରି ଏକଯୁଗ୍ମ କୃଷ୍ଣଗର୍ତ୍ତର ସମ୍ମିଶ୍ରଣ ଜନିତ ମହାକର୍ଷଣୀୟ ତରଙ୍ଗର ବିକିରଣ ଲିଗୋ ପର୍ଯ୍ୟବେକ୍ଷଣିକାଦ୍ୱାରା ଅବଲୋକିତ ହୋଇଛି । ପରସ୍ପରର ଚତୁଃପାର୍ଶ୍ୱରେ ଘୂର୍ଣାୟମାନ ୨୯ MS* ଓ ୩୬ MS ବିଶିଷ୍ଟ ଦୁଇଟି କୃଷ୍ଣଗର୍ତ୍ତର ସମ୍ମିଶ୍ରିତ ହୋଇ ୬୨ MS ବିଶିଷ୍ଟ ଏକ କୃଷ୍ଣଗର୍ତ୍ତରେ ରୂପାନ୍ତରିତ ହୋଇଛନ୍ତି ଏବଂ ଏହାଦ୍ୱାରା ୩ MS ପରିମାଣର ଉର୍ଜା ମହାକର୍ଷଣୀୟ ତରଙ୍ଗ ଆକାରରେ ମହାଶୂନ୍ୟକୁ ବିକ୍ଷିପ୍ୟମାଣ ହୋଇଛି । ୧୩୦ କୋଟି ବର୍ଷ ପୂର୍ବେ ଉତ୍ପନ୍ନ ହୋଇଥିବା ଏହି ବିକିରଣ ସେପ୍ଟେମ୍ବର ୧୪, ୨୦୧୫ ଦିନ ଘ୦୯.୫୦.୪୫ଣ୍ଟା ୟୁଟିସି ସମୟରେ ଦୁଇଟି ସ୍ୱତନ୍ତ୍ର ଲିଗୋ ଡିଟେକ୍ଟରଦ୍ୱାରା ଏହା ନିରୀକ୍ଷିତ ହୋଇଥିଲା । ଏହାଦ୍ୱାରା ଆବିଷ୍କୃତ ତଥ୍ୟ ପିଆରଏଲ୍ ପତ୍ରିକାରେ ୧୧ ଫେବୃଆରୀ, ୨୦୧୬ରେ ପ୍ରକାଶିତ ହୋଇଛି । 

*ଲିଗୋ=Laser Interferometer Gravitational-Wave Observatory
*(MS =Solar Mass)

## ଆଧାର 
ଶ୍ରେଣୀ:ପଦାର୍ଥ ବିଜ୍ଞାନ
ଶ୍ରେଣୀ:ଆଇନଷ୍ଟାଇନ ତତ୍ତ୍ୱ
ଏନରିକୋ ଫର୍ମି

**ଏନରିକୋ ଫେରମିଂ** (୨୯ ସେପ୍ଟେମ୍ବର ୧୯୦୧ –  ୨୮ ନଭେମ୍ବର ୧୯୫୪) ନୋବେଲ ପୁରସ୍କାର ପାଇଥିବା  ଜଣେ ଇଟାଲିଅନ ପଦାର୍ଥ ବିଜ୍ଞାନୀ। ସେ  ପ୍ରଥମ ପରମାଣୁ ରିଆକ୍ଟର ତିଆରି କରିଥିଲେ । 

## ପ୍ରାଥମିକ ଜୀବନ
## ରୋମରେ ଅଧ୍ୟାପକ
## ଆଧାର
## ବାହାର ତଥ୍ୟ
*To Fermi with Love 1971 Radio Segment Voices of the Manhattan Project
* "The First Reactor: 40th Anniversary Commemorative Edition", United States Department of Energy, (December 1982).
* Nobel prize page for the 1938 physics' prize
* The Story of the First Pile
* Enrico Fermi's Case File  at The Franklin Institute with information about his contributions to theoretical and experimental physics.
* "Remembering Enrico Fermi". Session J1. APS April Meeting 2010, American Physical Society.
* Time 100: Enrico Fermi  by Richard Rhodes 29 March 1999
*The Woodrow Wilson Center's Nuclear Proliferation International History Project or NPIHP is a global network of individuals and institutions engaged in the study of international nuclear history through archival documents, oral history interviews and other empirical sources.
*Fermi's stay with Ehrenfest in Leiden.

ଶ୍ରେଣୀ:୧୯୦୧ ଜନ୍ମ
ଶ୍ରେଣୀ:ବୈଜ୍ଞାନିକ
ଶ୍ରେଣୀ:ନୋବେଲ ପୁରସ୍କାର
ଶ୍ରେଣୀ:୧୯୫୪ ମୃତ୍ୟୁ
ମହୀଶୁର ଚନ୍ଦନ ସାବୁନ

**ମହୀଶୁର ଚନ୍ଦନ ସାବୁନ** (ଇଂରାଜୀ:**Mysore Sandal Soap** Kannada: ಮೈಸೂರ್ ಸ್ಯಾಂಡಲ್ ಸೋಪ್)ଭାରତ ସରକାରଙ୍କ ଅଧିନସ୍ଥ କର୍ଣ୍ଣାଟକ ସାବୁନ ଏବଂ ଡିଟରଜେଣ୍ଟ ଲିଃ (KSDL)ର ଏକ ସାବୁନ ବ୍ରାଣ୍ଡର ନାମ । ୧୯୬୧ ମସିହାରୁ ଏହି ସାବୁନ ତିଆରି ହେଉଛି । ମହୀଶୁରର ରାଜା ନଲଭାଡି କୃଷ୍ଣରାଜା ଉଦୟର ବେଙ୍ଗାଳୁରୁଠାରେ ସ୍ଥାପନା ପରଠୁ ଏହି ନାମରେ ସାବୁନ ତିଆରି ହେଉଛି ।   ବିଂଶ ଶତାବ୍ଦୀରେ ମହୀଶୁର ସାମ୍ରାଜ୍ୟ ଚନ୍ଦନ କାଠର ପ୍ରମୁଖ ଉତ୍ପାଦନକାରୀ ରାଜ୍ୟ ଥିଲା ପ୍ରଥମ ବିଶ୍ୱ ଯୁଦ୍ଧ ସମୟରେ ମହୀଶୁର ସାମ୍ରାଜ୍ୟରୁ ବିପୁଳ ପରିମାଣରେ ଉତ୍ପାଦିତ ଚନ୍ଦନ କାଠ ୟୁରୋପକୁ ପଠାଯାଇପାରିନଥିଲା । ଫଳରେ ଗଛିତ ଚନ୍ଦନ କାଠକୁ ନିଜେ ପ୍ରକ୍ରିୟାକରଣ କରି ବ୍ୟବହାର ପାଇଁ ଏକ ବିକଳ୍ପ ଦେଖାଦେଲା ।  ମହୀଶୁର ସାଣ୍ଡଲ ସୋପ ହେଉଛି ଏକମାତ୍ର ସାବୁନ ଯିଏ ବିଶ୍ୱରେ ଏକମାତ୍ରସାବୁନ ଭାବେ ୧୦୦% ବିଶୁଦ୍ଧ ଚନ୍ଦନ ତେଲରୁ ତିଆରି ହେଉଛି ।  ୨୦୦୬ ମସିହାରେ କ୍ରିକେଟ ତାରକା ମହେନ୍ଦ୍ର ସିଂହ ଧୋନୀ ଏହାର ପ୍ରଥମ ଆମ୍ବାସଡର ଭାବେ ନିୟୋଜିତ ହୋଇଥିଲେ ।  ବେଙ୍ଗାଳୁରୁସ୍ଥିତ KSDL କାରଖାନା ବାର୍ଷିକ ୨୬,୦୦୦ ଟନ ସାବୁନ ଉତ୍ପାଦନ କରେ ।   କୌଣସି ବିପଣନ ଯୋଜନା ପ୍ରସ୍ତୁତ ନକରି ୨୦୦୬ ଯାଏଁ ଏପରି ବ୍ୟବସାୟ ଚାଲୁରହିଥିଲା । ଧୋନୀଙ୍କ ଆମ୍ବାସଡର ନିଯୁକ୍ତି ପରେ ରୂପା ଏବଂ ସୁନା ମୂଦ୍ରା ଜିତିବାର ଏକ ଭାଗ୍ୟଶାଳୀ ବିଜେତା ଚୟନ ସ୍କିମ ପ୍ରଚଳିତ ହୋଇଥିଲା । ଏହାର ୮୫% ବ୍ୟବସାୟ କର୍ଣ୍ଣାଟକ, ଆନ୍ଧ୍ର ପ୍ରଦେଶ ଏବଂ ତାମିଲନାଡୁରେ ହୋଇଥାଏ । ଏହି ଉତ୍ପାଦ ଛାଡ଼ା ଛୁଆମାନଙ୍କ ପାଇଁ 'ମହୀଶୁର ସାଣ୍ଡଲ ବେବି ସୋପ' ମଧ୍ୟ ବଜାରରେ ପ୍ରବେଶ ହୋଇଥିଲା । 
ଏବେ ମୂଳ ଉତ୍ସ ଚନ୍ଦନ କାଠର ଅଭାବ ଫଳରେ ବିଦେଶରୁ ମଧ୍ୟ ଆମଦାନୀ ହେଉଛି ।  ରାଜ୍ୟରେ ଚନ୍ଦନ ବନର ସଂରକ୍ଷଣର ଦାୟିତ୍ୱ ହାତକୁ ନିଆଯାଇଛି ।
୨୦୧୬ ମେ ୧୦ରେ କମ୍ପାନୀ ୧୦୦ ବର୍ଷ ପୁରଣ କରିବାକୁ ଯାଉଛି ।  ଶତାବ୍ଦୀ ପୁର୍ତ୍ତୀକୁ ସ୍ମରଣୀୟ କରିବା ପାଇଁ *ମହୀଶୁର ସାଣ୍ଡାଲ ସେଣ୍ଟେନିଆଲ* ନାମରେ ଉପସ୍ଥାପିତ ହେବାକୁ ଯୋଜନା ଅଛି । 

## ବାହାର ଲିଙ୍କସମୂହ
* Mysore Sandal Soap Website
* Detergents and Soaps Marketplace

## ଆଧାର
ଶ୍ରେଣୀ:ସାବୁନ
ଇପ୍ରାଟ୍ରୋପିଅମ ବ୍ରୋମାଇଡ

**ଇପ୍ରାଟ୍ରୋପିଅମ ବ୍ରୋମାଇଡ**, ବିକ୍ରୟ ନାମ **ଆଟ୍ରୋଭେଣ୍ଟ** ଏକ ଔଷଧ ଯାହା ଫୁସଫୁସ ମଧରେ ଥିବା ବଡ଼ ଓ ମଧ୍ୟମ ଶ୍ୱାସନଳୀମାନଙ୍କୁ ସ୍ଫୀତ କରିଦିଏ ।ଏହା ସିଓପିଡି ଓ ଆଜ୍‌ମା ରୋଗ ଚିକିତ୍ସା ନିମନ୍ତେ ଦିଆଯାଏ । ଏହା ମିଟରଡୋଜ ଅନ୍ତଃଶ୍ୱସକ (inhaler ) ବା କଣିତ୍ର nebulizer ଆକାରରେ ଦିଆଯାଏ । ଏହାର କାମ ୧୫ରୁ ୩୦ ମିନିଟ ମଧ୍ୟରେ ଆରମ୍ଭ ହୋଇ ୩ରୁ ୫ଘଣ୍ଟା ପର୍ଯ୍ୟନ୍ତ ରହେ । ଇପ୍ରାଟ୍ରୋପିଅମ ଏକ ଆଣ୍ଟିକୋଲିନର୍ଜିକ ଔଷଧ ଯାହା ଅନୈଛିକ ପେଶୀମାଙ୍କୁ (smooth muscle) ଶିଥିଳ କରିଦିଏ । ଯୁକ୍ତରାଷ୍ଟ୍ର ଆମେରିକାରେ ସନ ୧୯୮୬ରେ ଏହି ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱିକୃତୀ ପାଇଥିଲା । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସର ଖର୍ଚ୍ଚ ୧୦୦ରୁ ୨୦୦ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ବେକ୍ଲୋମେଟାଜୋନ ଡାଇପ୍ରୋପିଓନେଟ

**ବେକ୍ଲୋମେଟାଜୋନ ଡାଇପ୍ରୋପିଓନେଟ** ବା **ବେକ୍ଲୋମେଥାଜୋନ ଡାଇପ୍ରୋପିଓନେଟ** ଏକ ସ୍ଟିରଏଡ ଔଷଧ । ଏହା ଇନହେଲର, କ୍ରିମ, ପିଲ ଓ ନାକ ସ୍ଟ୍ରେ ଆକାରରେ ମିଳେ ।ଆଜ୍‌ମା ରୋଗର ଦୀର୍ଘକାଳୀନ ଚିକିତ୍ସା ନିମନ୍ତେ ଏହା ଦିଆଯାଏ । ଅଲସରେଟିଭ କୋଲାଇଟିସ ରୋଗରେ ପିଲ ଦିଆଯାଏ । ଆରର୍ଜିକ ରାଇନାଇଟିସ ଓ ନାଜାଲ ପଲିପ ଥିଲେ ନାକ ସ୍ପ୍ରେ ଦିଆଯାଏ ।

           
ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟା: ଅନ୍ତଶୋଷକ ଯୋଗୁ ଶ୍ୱାସନଳୀ ସଂକ୍ରମଣ, ମୁଣ୍ଡବଥା ଓ ତଣ୍ଟି ପ୍ରଦାହ ହୋଇପାରେ । ସାଂଘାତିକ ପାର୍ଶ୍ୱ ପ୍ରତିକ୍ରିୟା: ପରଳ, କୁସିଙ୍ଗ ସିଣ୍ଡ୍ରୋମ ଓ ଆନାଫାଇଲାକ୍‌ସିସଇତ୍ୟାଦି ହୋଇପାରେ ।  ବେକ୍ଲୋମେଟାଜୋନ ଏକ ପ୍ରକାର ଗ୍ଲୁକୋକର୍ଟିକଏଡ । ଯୁକ୍ତରାଷ୍ଟ୍ର ଆମେରିକାରେ ବ୍ୟବ‌ହାର ନିମନ୍ତେ ଏହା ସନ ୧୯୭୬ରେ ଅନୁମୋଦିତ ହୋଇଥିଲା । ୨୦୦ ଡୋଜ ଥିବା ଇନହେଲର ମୂଲ୍ୟ ସନ ୨୦୧୪ରେ ପ୍ରାୟ ୩.୨୦ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏକ ମାସ ବ୍ୟବ‌ହାର ନିମନ୍ତେ ୫୦ରୁ ୧୦୦ ଡଲାର ମୂଲ୍ୟ ଦେବାକୁ ହୁଏ ।

## ଆଧାର
ମିଫେପ୍ରିସ୍ଟୋନ

**ମିଫେପ୍ରିସ୍ଟୋନ**, ଅନ୍ୟ ନାମ **ଆର‌ୟୁ-୪୮୬** (**RU-486**), ଏକ ଔଷଧ ଯାହା ଗର୍ଭପାତ କରିବା ନିମନ୍ତେ ମିସୋପ୍ରିସ୍ଟଲ ସ‌ହିତ ମିଶେଇ ଦିଆଯାଏ । ଏହି ସଂଯୁକ୍ତ ଔଷଧ ଗର୍ଭାବସ୍ଥାର ପ୍ରଥମ ୫୦ ଦିନ ମଧ୍ୟରେ ୯୫ % ଫଳପ୍ରଦ ରହେ । ଦ୍ୱିତୀୟ ତ୍ରୈମାସିକରେ ମଧ୍ୟ ଏହା ଫଳପ୍ରଦ ହୁଏ । ବ୍ୟବ‌ହାରର ୨ ସପ୍ତାହ ପରେ ଏହାର ପ୍ରଭାବ ପରୀକ୍ଷା କରି ଦେଖିବା ଆବଶ୍ୟକ । ଏହା ପାଟିରେ ଦିଆଯାଏ ।  ଯୁକ୍ତରାଷ୍ଟ୍ର ଆମେରିକାରେ ଏହା ସନ ୨୦୦୦ରେ ଉପଲବ୍‌ଧ ହେଲା ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ ସୁଦ୍ଧା ଏହା କାନାଡ଼ା ଓ ଅଷ୍ଟ୍ରେଲିଆରେ ମିଳିପାରି ନାହିଁ ।  ବିକାଶଶୀଳ ପୃଥିବୀରେ ଏହାର ଅଧିକ ମୂଲ୍ୟ ଯୋଗୁ ମିଳୁନାହିଁ । ଯୁକ୍ତରାଷ୍ଟ୍ର ଆମେରିକାରେ ଏହା ଡୋଜ ପ୍ରତି ସନ ୨୦୧୫ରେ ୨୦୦ଡଲାରରୁ ଅଧିକ ମୂଲ୍ୟ ହେଉଛି । 

## ଆଧାର 
ଶ୍ରେଣୀ:ଔଷଧ
ଓଟୋ କୋନିଙ୍ଗ୍ସବର୍ଗର

**ଓଟୋ କୋନିଙ୍ଗ୍ସବର୍ଗର** (୧୨ ଅକ୍ଟୋବର ୧୯୦୮ &#x2013; ୩ ଜାନୁଆରୀ ୧୯୯୯) ଜଣେ ଜର୍ମାନ ସ୍ଥପତି ଥିଲେ । ସେ ଆଫ୍ରିକା, ଏସିଆ ଓ ଲାଟିନ ଆମେରିକା ଓ ମିଳିତ ଜାତିସଂଘରେ ସହରାଞ୍ଚଳ ବିକାଶ ଯୋଜନାରେ କାମ କରିଥିଲେ ।

## ପ୍ରାରମ୍ଭିକ ଜୀବନ
କୋନିଙ୍ଗ୍ସବର୍ଗର ୧୯୦୮ ମସିହାରେ ବର୍ଲିନରେ ଜନ୍ମଲାଭ କରିଥିଲେ । ସେ ସେଠାକାର ଟେକନିକାଲ ଇଉନିଭର୍ସିଟିରେ ଜଣେ ସ୍ଥପତି ଭାବେ ଶିକ୍ଷାଲାଭ କରି ୧୯୩୧ ମସିହାରେ ସ୍ନାତକ ଲାଭ କରିଥିଲେ । ୧୯୩୩ ମସିହାରେ ତାଙ୍କୁ ସ୍ଥାପତ୍ୟ ପାଇଁ ସିଙ୍କେଲ ପୁରସ୍କାରରେ ଏହା ତାଙ୍କୁ ଅଲିମ୍ପିକ ଷ୍ଟାଡ଼ିଅମ ନିର୍ମାଣ ଲାଗି ମିଳିଥିଲା । ତେବେ ନାଜି ଦଳର ଶାସନ ଉତ୍ଥାନ ପରେ ତାଙ୍କ କକା ମାକ୍ସ ବର୍ଣଙ୍କ ଭଳି କୋନିଙ୍ଗ୍ସବର୍ଗରଙ୍କୁ ଦେଶ ଛାଡ଼ିବାକୁ ବାଧ୍ୟ କରାଯାଇଥିଲା । କୋନିଙ୍ଗ୍ସବର୍ଗର ପରେ ବର୍ଣଙ୍କ ଜଣାଶୁଣା ପଦାର୍ଥ ବିଜ୍ଞାନ ଲେଖା "ଦି ରେଷ୍ଟଲେସ ଇଉନିଭର୍ସ" (୧୯୩୫ରେ ପ୍ରକାଶିତ)ର ଚିତ୍ରଣ କରିଥିଲେ ।

କୋନିଙ୍ଗ୍ସବର୍ଗର ତା' ପରର ୬ ବର୍ଷ କାଇରୋସ୍ଥିତ ସୁଇସ ଇନଷ୍ଟିଚ୍ୟୁଟ ଫର ଦି ହିଷ୍ଟ୍ରି ଅଫ ଇଜିପ୍ଟିଆନ ଆର୍କିଟେକ୍ଚରେ ବିତାଇଥିଲେ । ସେଠାରେ ସେ ତାଙ୍କର ଡକ୍ଟରେଟ କରିଥିଲେ ।

## ପ୍ରକାଶନ 
* 
* 
* 
* 
* 
* Cite uses deprecated parameter &#x7C;author2= (help)
* 
* 
* 
* 

## ଆଧାର 
ଶ୍ରେଣୀ:୧୯୦୮ ଜନ୍ମ
ଶ୍ରେଣୀ:୧୯୯୯ ମୃତ୍ୟୁ
ଜାରଜ (ନାଟକ)

**ଜାରଜ** ଏକ ଓଡ଼ିଆ ନାଟକ । ଏହା ଅନ୍ନପୂର୍ଣ୍ଣା ଥିଏଟରରେ ମୁକ୍ତିଲାଭ କରିଥିଲା । ଏହାର ନିର୍ଦ୍ଦେଶନା ଦେଇଥିଲେ ଜୟଜ୍ୟୋତି । ନାଟକଟିର କାହାଣୀ ରଚନା କରିଥିଲେ ସୋମନାଥ ପାଳ । ଏହା ବ୍ଲାକ ପାଗୋଡ଼ା ପ୍ରଯୋଜନା ସଂସ୍ଥାଦ୍ୱାରା ପ୍ରଯୋଜିତ ହୋଇଥିଲା । ରବି ଶତପଥି ନାଟକର ଶବ୍ଦ ଓ ଆଲୋକ ସଂଯୋଜନା କରିଥିବା ବେଳେ ରବି ପରିଜା ମଞ୍ଚ କଳନା କରିଥିଲେ ।

## ଚରିତ୍ର 
ଏହି ନାଟକର ବିଭିନ୍ନ ଭୂମିକାରେ ଅଭିନୟ କରିଥିବା କଳାକାରମାନେ ହେଲେ ଜୟୀରାମ ସାମଲ, ବ୍ରଜ ମହାନ୍ତି, ରୁନୁ ପରିଜା, ବାଙ୍କୁ, ହରିଶ, ସରୋଜ, ବିଭୁ,  କୁମୁଦୁନୀ, ରୀତା, ସ୍ୱର୍ଣ୍ଣ ଓ ସରୋଜ ।

## ଆଧାର 
ଶ୍ରେଣୀ:ନାଟକ
ଅକ୍ସିଟୋସିନ

{{Drugbox
| Verifiedfields = changed
| Watchedfields = changed
| verifiedrevid = 456481037
| IUPAC_name = 1-({(4*R*,7*S*,10*S*,13*S*,16*S*,19*R*)-19-amino-7-(2-amino-2-oxoethyl)-10-(3-amino-3-oxopropyl)-16-(4-hydroxybenzoyl)-13-[(1*S*)-1-methylpropyl]-6,9,12,15,18-pentaoxo-1,2-dithia-5,8,11,14,17-pentaazacycloicosan-4-yl}carbonyl)-L-prolyl-L-leucylglycinamide
| image = Oxytocin with labels.png
| width = 250px
| image2 = OxitocinaCPK3D.png

| pronounce = 
| tradename = Pitocin
| Drugs.com = 
| pregnancy_AU = A
| legal_UK = POM
| legal_US = RX
| routes_of_administration = Intranasal, IV, IM

| bioavailability = 
| protein_bound = 30%
| metabolism = liver and other oxytocinases
| elimination_half-life = 1–6 min (IV)~2 h (intranasal)
| excretion = Biliary and kidney

| CAS_number_Ref = 
| CAS_number = 50-56-6
| ATC_prefix = H01
| ATC_suffix = BB02
| PubChem = 439302
| IUPHAR_ligand = 2174
| DrugBank_Ref = 
| DrugBank = DB00107
| ChemSpiderID_Ref = 
| ChemSpiderID = 388434
| UNII_Ref = 
| UNII = 1JQS135EYN
| KEGG_Ref = 
| KEGG = D00089
| ChEBI_Ref = 
| ChEBI = 7872
| ChEMBL_Ref = 
| ChEMBL = 395429

| C=43 | H=66 | N=12 | O=12 | S=2
| molecular_weight = 1007.19 g/mol
| smiles = CC[C@H](C)[C@@H]1NC(=O)[C@H](Cc2ccc(O)cc2)NC(=O)[C@@H](N)CSSC[C@H](NC(=O)[C@H](CC(N)=O)NC(=O)[C@H](CCC(N)=O)NC1=O)C(=O)N3CCC[C@H]3C(=O)N[C@@H](CC(C)C)C(=O)NCC(N)=O
| InChI = 1/C43H66N12O12S2/c1-5-22(4)35-42(66)49-26(12-13-32(45)57)38(62)51-29(17-33(46)58)39(63);53-30(20-69-68-19-25(44)36(60)50-28(40(64)54-35)16-23-8-10-24(56)11-9-23)43(67)55-14-6-7-31(55)41(65)52-27(15-21(2)3)37(61)48-18-34(47)59/h8-11,21-22,25-31,35,56H,5-7,12-20,44H2,1-4H3,(H2,45,57)(H2,46,58)(H2,47,59)(H,48,61)(H,49,66)(H,50,60)(H,51,62)(H,52,65)(H,53,63)(H,54,64)/t22-,25-,26-,27-,28-,29-,30-,31-,35-/m0/s1
| StdInChI_Ref = 
| StdInChI = 1S/C43H66N12O12S2/c1-5-22(4)35-42(66)49-26(12-13-32(45)57)38(62)51-29(17-33(46)58)39(63)53-30(20-69-68-19-25(44)36(60)50-28(40(64)54-35)16-23-8-10-24(56)11-9-23)43(67)55-14-6-7-31(55)41(65)52-27(15-21(2)3)37(61)48-18-34(47)59/h8-11,21-22,25-31,35,56H,5-7,12-20,44H2,1-4H3,(H2,45,57)(H2,46,58)(H2,47,59)(H,48,61)(H,49,66)(H,50,60)(H,51,62)(H,52,65)(H,53,63)(H,54,64)/t22-,25-,26-,27-,28-,29-,30-,31-,35-/m0/s1
| StdInChIKey_Ref = 
| StdInChIKey = XNOPRXBHLZRZKH-DSZYJQQASA-N
}}
   
**ଅକ୍ସିଟୋସିନ** (**ଓଏକ୍ସଟି**) ଏକ ଔଷଧ ଓ ହରମୋନ । ଏହା ଔଷଧ ହିସାବରେ ଜରାୟୁର ସଙ୍କୋଚନ କରେ ଯାହାଦ୍ୱାରା ପ୍ରସବ ଆରମ୍ଭ ହୁଏ ବା ଦୃତ ହୁଏ ଓ ପ୍ରସବୋତ୍ତର ରକ୍ତସ୍ରାବ ବନ୍ଦ ହୁଏ ।  ଏହା ଅନ୍ତଃପେଶୀ ବା ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ । ଯୌନ ପ୍ରଜନନ, ଜନ୍ମ ସମୟରେ ଓ ଜନ୍ମ ପର ସମୟରେ ଏହାର ଭୂମିକା ଅଛି । ପ୍ରସବ ବେଳେ ଜରାୟୁ ଓ ଜରାୟୁଗ୍ରୀବା ପ୍ରସାରିତ ହେଲେ, ସ୍ତନ୍ୟପାନ ସମୟରେ ସ୍ତନାଗ୍ର ଉତ୍ତେଜିତ ହେଲେ ଅକ୍ସିଟୋସିନ ନିର୍ଗତ ହୁଏ ।

  

ଅକ୍ସିଟୋସିନ ସନ ୧୯୫୨ରେ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ୨୦୧୪ରେ ଡୋଜ ପ୍ରତି ମୂଲ୍ୟ ୦.୧୦ରୁ ୦.୫୬ ଆମେରିକୀୟ ଡଲାର ଥିଲା ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଔଷଧ
ଶ୍ରେଣୀ:ହରମୋନ
ଆଶିଷ ନେହେରା

**ଆଶିଷ ଦିବାନସିଂ ନେହେରା**(୨୯ ଏପ୍ରିଲ ୧୯୭୯) ଭାରତୀୟ କ୍ରିକେଟ ଦଳର ଜଣେ ବାମହାତି ପେସ ବୋଲର । ୧୯୯୯ ପର୍ଯ୍ୟନ୍ତ ସେ ଭାରତୀୟ ଦଳ ତରଫରୁ ପ୍ରତିନିଧିତ୍ୱ କରୁଥିଲେ । ଆରମ୍ଭ ଓ ଅନ୍ତିମ ଓଭର ବୋଲିଂ ପାଇଁ ସେ ବେଶ ଜଣାଶୁଣା ।
## କ୍ୟାରିୟର 
ଶ୍ରେଣୀ:ଭାରତୀୟ କ୍ରିକେଟ ଖେଳାଳି
ଜ୍ୟେଷ୍ଠା ଦେବୀ

ହିନ୍ଦୁଧର୍ମରେ ଜ୍ୟେଷ୍ଠା ଦେବୀ ପୂଜା କରାଯାଏ ୤। ସୌଭାଗ୍ୟ ଏବଂ ସୌନ୍ଦର୍ଯ୍ୟର ଦେବୀ ଲକ୍ଷ୍ମୀଙ୍କ ବଡ଼ ଭଉଣୀ ହେଉଛନ୍ତି ଜ୍ୟେଷ୍ଠା ୤ ତେବେ ଲକ୍ଷ୍ମୀଙ୍କଠାରୁ ଏହି ଦେବୀଙ୍କ ଗୁଣ ସମ୍ପୂର୍ଣ୍ଣ ବିପରୀତ ୤ ସେ ଅଶୁଭ ଘଟଣା ଏବଂ ପାପୀଙ୍କ ବ୍ୟତୀତ ଆଳସ୍ୟ, ଦାରିଦ୍ର୍ୟ, ଦୁଃଖ, କୁରୂପତା ସମ୍ବନ୍ଧୀୟ ଦେବୀ ବୋଲି ଅନେକ ବିଶ୍ୱାସ କରନ୍ତି ୤ ସେଥିପାଇଁ କେହି କେହି ଜ୍ୟେଷ୍ଠାଙ୍କୁ ଦୁର୍ଭାଗ୍ୟର ଦେବୀ କହିଥାନ୍ତି ୤ ନିଜ ଘର ପରିବାରଠାରୁ ଜ୍ୟେଷ୍ଠାଙ୍କୁ ଦୂରରେ ରଖିବା ଲାଗି ଲୋକମାନେ ଏହିଦେବୀଙ୍କୁ ପୂଜା କରିଥାନ୍ତି ୤ ପଦ୍ମପୁରାଣରେ ଅଲକ୍ଷ୍ମୀ ଦେବୀଙ୍କ ସମ୍ପର୍କରେ ଏକ କାହାଣୀ ବର୍ଣ୍ଣିତ ୤ ଅମୃତ ପ୍ରାପ୍ତି ନିମନ୍ତେ ଦେବତା ଏବଂ ଅସୁର ମିଶି ସମୁଦ୍ର ମନ୍ଥନ ଆରମ୍ଭ କରିଥିଲେ ୤ ପ୍ରଥମେ ସମୁଦ୍ର ମନ୍ଥନରୁ ବିଷ ବାହାରିଥିଲା ୤ ଭଗବାନ ଶିବ ସେହି ବିଷପାନ କରି ନୀଳକଣ୍ଠ ହେଲେ ୤ ଏହାପରେ ସମୁଦ୍ର ମନ୍ଥନରୁ ଦେବୀ ଜ୍ୟେଷ୍ଠାଙ୍କର ଉତ୍ପତି ହୋଇଥିଲା ୤ ସେ ଲାଲ୍‌ ରଙ୍ଗର ବସ୍ତ୍ର ଧାରଣ କରିଥିଲେ ୤ ତାଙ୍କର ପୀଠ ଦେବୀ ଲକ୍ଷ୍ମୀଙ୍କର ଠିକ୍‌ ବିପରୀତ ଥିଲା ୤ ସେଥିପାଇଁ କୁହାଯାଏ ଦେବୀ ଲକ୍ଷ୍ମୀ ଆସିବା ପୂର୍ବରୁ ଅଲକ୍ଷ୍ମୀ ଆସିଥାନ୍ତି, ଅଲକ୍ଷ୍ମୀ ଯିବା ପରେ ଲକ୍ଷ୍ମୀଙ୍କର ଆଗମନ ହୋଇଥାଏ ୤ ଦୁର୍ଭାଗ୍ୟର ଦେବୀ ହୋଇଥିଲେ ବି ଜ୍ୟେଷ୍ଠାଙ୍କ ରୂପ ଅତ୍ୟନ୍ତ ସୁନ୍ଦର ୤ ସେ ସର୍ବଦା ଲାଲ୍‌ ରଙ୍ଗର ବସ୍ତ୍ର ପରିଧାନ କରିଥାନ୍ତି ୤ ତାଙ୍କର ଚାରି ହାତ ରହିଛି ୤ ସେଥିରୁ ଦୁଇ ହାତ ଅଭୟ ଏବଂ ବରମୁଦ୍ରାରେ ଥାଏ ୤ ଅନ୍ୟ ଦୁଇ ହାତରେ ସେ ଧନୁ ଏବଂ ଶର ଧରିଥାନ୍ତି ୤ କାଉ ଏହି ଦେବୀଙ୍କ ବାହନ ୤ ସେ ସର୍ବଦା ପଦ୍ମଫୁଲ ଉପରେ ବିରାଜମାନ କରିଥାନ୍ତି ୤ ଅଶ୍ୱତ୍‌ଥ ବୃକ୍ଷରେ ଅଲକ୍ଷ୍ମୀ ବା ମାତା ଜ୍ୟେଷ୍ଠା ବାସ କରିଥାନ୍ତି ବୋଲି ବିଶ୍ୱାସ ରହିଛି ୤ ଦେବୀ ଜ୍ୟେଷ୍ଠାଙ୍କ ଜନ୍ମ ସମୁଦ୍ର ମନ୍ଥନ ସମୟରେ ହୋଇଥିଲା ୤ ତାଙ୍କ ପରେ ଦେବୀ ଲକ୍ଷ୍ମୀଙ୍କ ଉତ୍ପତି ମନ୍ଥନରୁ ହୋଇଥିଲା ୤ ସେଥିପାଇଁ ଜ୍ୟେଷ୍ଠା ଓ ଲକ୍ଷ୍ମୀ ଦୁଇଭଉଣୀ ବୋଲି କୁହାଯାଏ ୤ ଦେବୀ ଜ୍ୟେଷ୍ଠାଙ୍କ ବିବାହ ଦୁଃସହ ନାମକ ଜଣେ ବ୍ରାହ୍ମଣଙ୍କ ସହ ହୋଇଥିଲା ୤ ଦେବୀ ଜ୍ୟେଷ୍ଠା ନାସ୍ତିକ ଏବଂ ପାପୀଙ୍କ ଘରେ ବାସ କରିଥାନ୍ତି ବୋଲି ବିଶ୍ୱାସ ରହିଛି ୤ ଦେବୀ ଜ୍ୟେଷ୍ଠାଙ୍କ ସମ୍ପର୍କରେ ଅନ୍ୟ ପ୍ରମୁଖ ସୂଚନା ଏହିପରି-ଭାରତର କେତେକ ଅଞ୍ଚଳରେ ତାଙ୍କୁ ଶୀତଳା ନାମରେ ପୂଜା କରାଯାଇଥାଏ ୤ ତାଙ୍କୁ ହାଡ଼ଫୁଟିର ଦେବୀ କୁହାଯାଏ ୤ ଲକ୍ଷ୍ମୀ ଏବଂ ବିଷ୍ଣୁଙ୍କ ସହିତ ସମ୍ପର୍କ ଥିବା କାରଣରୁ ତାଙ୍କୁ ବୈଷ୍ଣବ ନାମରେ ମଧ୍ୟ ସମ୍ବୋଧନ କରାଯାଏ ୤ କାଉ ଏହି ଦେବୀଙ୍କର ବାହନ, ଯାହା ଦୁର୍ଭାଗ୍ୟର ପ୍ରତୀକ ୤ ଦେବୀ ଜ୍ୟେଷ୍ଠାଙ୍କୁ କେତେକ ସ୍ଥାନରେ ବୈଷ୍ଣବ, ଦରିଦ୍ର, ଧୂମବତୀ, ଶୀତଳା ଦେବୀ ନାମରେ ପୂଜା କରାଯାଏ ୤
ଶ୍ରେଣୀ:ଦେବାଦେବୀ
ବାଜିରାଓ ୧

**ବାଜିରାଓ ୧** (୧୮ଅଗଷ୍ଟ ୧୭୦୦ –୨୮ ଏପ୍ରିଲ୧୭୪୦ ) ଭାରତର ମରାଠା  ସାମ୍ରାଜ୍ୟ  ପ୍ରଭାବଶାଳୀ ରାଜା। ସେ   ପେଶୱାର (ପ୍ରଧାନମନ୍ତ୍ରୀ ) ପରିଚାଳକ ରୂପେ ଥିଲେ ,ଯେତେବେଳେ ମରାଠାର ଚତୁର୍ଥ ରାଜା ଛତ୍ରପତି (ରାଜା) ସାହୁଶାସନ କରୁଥିଲେ, ୧୭୨୦ଠାରୁ  ବାଜିରାଓଙ୍କ ମୃତ୍ୟୁ ପଯ୍ୟନ୍ତ। ସେ ମଧ୍ୟ ବାଜିରାଓ ବଲ୍ଲାର ଓ ତୋରେଲ ରୂପେ ଜଣାଥିଲେ  ମରାଠୀ ବାଜିରାଓ.

ବାଜିରାଓଙ୍କ ବାହାଦୂରୀ ବ୍ୟୟ କେବଳମରାଠା ସାମ୍ରାଜ୍ୟସହିତ,ପ୍ରଧାନତଃ ଉତ୍ତରରେ,ସେ ନିଜ ପୁଅମାନଙ୍କ ପାଇଁ  ଶାସନକାଳରେ ନିଜର ମୃତର୨୦ ବର୍ଷ ପରେ ବି ଯୋଗଦାନ କରିବା ପରି କାର୍ଯ୍ୟ କରିଥିଲେ।ବାଜିରାଓ ସାଧରଣତଃ  ସବୁଠୁ ପେଶୱାର ଭଟ୍ଟ ପରିବାରର ପ୍ରଭାବଶୀଳ ରାଜା ଭାବେ ଜଣାଥିଲେ।

### ବାଲ୍ୟ ଜିବନୀ
ବାଜିରାଓ  ଭଟ୍ଟ ପରିବାରରେ ଚିତ ପାବନ ବ୍ରହ୍ମଣ ବଂଶରେ ଜନ୍ମଗ୍ରହଣ କରିଥିଲେ। ତାଙ୍କ ପିତା ବାଲାଜୀ ବିଶ୍ୱନାଥ was ପ୍ରଥମପେଶୱା ଛତ୍ରପତି ସାହୁ;ତାଙ୍କ ମା ରାଧବାଇ।ବାଜିରାଓଙ୍କ ଗୋଟେ ସାନ ଭାଇ ଥିଲେ ଚିମ୍ନାଜୀ ରାଓ.
ବାଜିରାଓ ତାଙ୍କ ପିତାଙ୍କ ସହ ସାମରିକ ଅଭ୍ୟାସ ପାଇଁ ଯାଉଥିଲେ। ସେ କହୁଥିଲେ, * ହିନ୍ଦୁ ପେଡ ପାଦଶାହି * (ହିନ୍ଦୁ ସାମ୍ରାଜ୍ୟ )ର ଆଦର୍ଶର ପ୍ରଚାର କରାଯାଇଛି, କିନ୍ତୁ ଏ ସବୁ  ତାଙ୍କ ଉତ୍ତରଅଧିକାରୀଙ୍କ  "ଆନ୍ତରିକତା" ଉପରେ ନିର୍ଭର କରେ ।

### ପେଶୱାରେ ବାଲ୍ୟକାଳ
ମୋଗଲଙ୍କ  ପତନ ଭାଗ୍ୟର କାରଣ, ସେ ବିବୃତି ଦେଲେକି   "ଆଘାତ ପରେ ଆଘାତ" ଦେଲେ ବୋଲି ନିଜ ପତନର କାରଣ ନିଜେ। ଯେମିତିକି, ନୂଆ ପେଶୱା ବିପଦର ସମ୍ମୁଖିନ କରେ, ସେ ମଧ୍ୟ ସମୁଖୀନ କରିଥିଲେ:,ନାନା ସାହେବ  ପେଶୱାରେ ସଫଳତା ପାଇଥିଲେ ୧୭୪୦,ସେତେବେଳେ ତାଙ୍କ ନାମ ବାଲାଜୀ ବାଜିରାଓ ଥିଲେ।
ବାଜିରାଓଙ୍କ ଦ୍ୱତୀୟ ପତ୍ନୀ ମସ୍ତାନୀ ରାଜା ଛତ୍ରଶାଲଙ୍କ ଝିଅ ଥିଲେ। ବାଜିରାଓ ମସ୍ତାନୀଙ୍କୁ ବହୁତ ଭଲପାଇ ବସିଥିଲେ,ସେ ତାଙ୍କ ମସ୍ତାନୀ ପାଇଁ  ପୁନେଠାରେ ମହଲ ତିଆରି କରିଥିଲେ ,ତା ନାମ*ମସ୍ତାନୀ ମହଲ* ରଖିଥିଲେ।

### ଜୀବନର ସମାପ୍ତି
ବାଜିରାଓ  କିଛି ଜମି ନିଜ ଇଚ୍ଛାରେ ଦାନ କରିଥିଲେ ୨ଟି ମନ୍ଦିରର ନିର୍ମାଣ ପାଇଁ, ସେ ମନ୍ଦିର ୨ଟି ହେଉଚି ନୀଳକଣ୍ଠେଶ୍ୱର ମହାଦେବ (ଶିବ)ଏବଂ ରାମେଶ୍ୱର (ରାମ).

### ରଣ କୌଶଳ
## ଆଧାର
## ବାହାର ତଥ୍ୟ
* Shaniwar Wada - the Peshwa palace at Pune 

ଶ୍ରେଣୀ:ମହାରାଷ୍ଟ୍ରର ଲୋକ
ଶ୍ରେଣୀ:୧୬୯୯ ଜନ୍ମ
ଶ୍ରେଣୀ:୧୭୪୦ ମୃତ୍ୟୁ
ଶ୍ରୀଭାଷ ଚନ୍ଦ୍ର ସୂପକାର

**ଶ୍ରୀଭାଷ ଚନ୍ଦ୍ର ସୂପକାର** (ଜନ୍ମ: ୧୯୬୫), ଉତ୍ତର ପ୍ରଦେଶର ବାରଣାସୀରେ ଜନ୍ମିତ ଜଣେ ଓଡ଼ିଆ ଶାଢ଼ୀ ଡିଜାଇନର । ବନାରସୀ ରେଶମ ଶାଢ଼ୀର ଡିଜାଇନର ଭାବରେ କାର୍ଯ୍ୟ କରି, ସେ ୨୦୧୬ ମସିହାରେ ପଦ୍ମଶ୍ରୀ ପୁରସ୍କାର ଲାଭ କରିଛନ୍ତି । 

ଶ୍ରୀଭାଷଙ୍କ ପିତା ଯଦୁନାଥ ସୂପକାର ମଧ୍ୟ ଜଣେ ଶାଢ଼ୀ ଡିଜାଇନର ଥିଲେ । ସେ ୧୯୩୧ମସିହାରେ ସମ୍ବଲପୁରର ତାଲବ ଗାଁରେ ଜନ୍ମଗ୍ରହଣ କରିଥିଲେ । ଶାନ୍ତିନିକେତନରୁ ଲଳିତ କଳା କ୍ଷେତ୍ରରେ ଶିକ୍ଷାଗ୍ରହଣ କରି, ସେ ଭାରତ ସରକାରଙ୍କ ବୁଣାକାର ସଂଘରେ ଚାକିରି କରୁଥିଲେ । ୧୯୫୯ମସିହାରେ ସେ ବାରଣାସୀକୁ ଆସିଥିଲେ ଓ ସେଠାକାର ବୁଣାକାର ସଂଘର ନିର୍ଦ୍ଦେଶକ ଭାବରେ କାର୍ଯ୍ୟ କରୁଥିଲେ । ବୁଣାକାର ସଂଘରେ କାର୍ଯ୍ୟ କରୁ କରୁ, ସେ ବାରଣାସୀର ବୁଣାକାରମାନଙ୍କୁ ପରାମର୍ଶ ଦେଉଥିଲେ ଓ ଶାଢି ବୁଣିବା ପାଇଁ, ନିଜ ଡିଜାଇନ ଦେଉଥିଲେ । ୧୯୯୩ ମସିହାରେ ଯଦୁନାଥ ସୂପକାରଙ୍କ ନିଧନ ହୋଇଥିଲା । ଉତ୍ତର ପ୍ରଦେଶ ସରକାରଙ୍କ ସୁପାରିଶ କ୍ରମେ ଯଦୁନାଥ ୧୯୮୫ ମସିହାରେ ପଦ୍ମଶ୍ରୀ ପୁରସ୍କାର ଲାଭ କରିଥିଲେ । ସେ ୧୯୬୨ ମସିହାରେ ଓଡ଼ିଶା ଲଳିତ କଳା ଏକାଡେମୀ ପୁରସ୍କାର ମଧ୍ୟ ଲାଭ କରିଥିଲେ । ଶ୍ରୀଭାଷ, ବାରଣାସୀରେ ଜନ୍ମଗ୍ରହଣ କରିଥିଲେ ଓ ସେଠାରେ ବଢିଛନ୍ତି ।

## କାମ 
ଶ୍ରୀଭାଷ, ବାପାଙ୍କଠାରୁ ଶାଢ଼ୀ ଡିଜାଇନ କଳା ଉତ୍ତରାଧିକାରୀ ସୂତ୍ରରେ ଲାଭ କରିଥିଲେ । ୧୯୯୫ ମସିହାରୁ, ସେ ବାରଣାସୀର ଲୁପ୍ତପ୍ରାୟ "ଗେଠୁଆ ପ୍ରଣାଳୀ" ଡିଜାଇନକୁ ପୁନରୁଦ୍ଧାର କରିବା କାର୍ଯ୍ୟ କରୁଛନ୍ତି । ଏଥିପାଇଁ ସେ ୧୯୯୫ ମସିହାରେ ଜାତୀୟ ପୁରସ୍କାର ମଧ୍ୟ ଲାଭ କରିଥିଲେ । ୨୦୦୯ରେ ଦିଲ୍ଲୀଠାରେ "କାଶୀ-କ୍ଲାଇଡୋସ୍କୋପି" ନାଁରେ ଏକ ପ୍ରଦର୍ଶନୀ କରି, ସେ ଲୋକଲୋଚନକୁ ଆସି ପାରିଥିଲେ । ବାରଣାସୀରେ ସେ "ସୂପକାର ଡିଜାଇନ ଷ୍ଟୁଡିଓ" ପ୍ରତିଷ୍ଠା କରି, ନିଜ ଡିଜାଇନ ପ୍ରସ୍ତୁତି ଓ ବିକ୍ରୟ ବ୍ୟବସ୍ଥା କରିଛନ୍ତି । ବନାରସୀ ଓ ସମ୍ବଲପୁରୀ ଶାଢ଼ୀର ବିଲୟ କରି, କିଛି ନୂତନ ପ୍ରସ୍ତୁତ କରିବା ପାଇଁ ସେ ଆଗ୍ରହୀ ଅଛନ୍ତି । 

## ସମ୍ମାନ ଓ ପୁରସ୍କାର 
* ପଦ୍ମଶ୍ରୀ - ୨୦୧୬
* ଜାତୀୟ ପୁରସ୍କାର - ୧୯୯୫

## ଆଧାର 
ଶ୍ରେଣୀ:୧୯୬୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଗୋପାଳପୁର ଟସର ବସ୍ତ୍ର

**ଗୋପାଳପୁର ଟସର ବସ୍ତ୍ର ** ଓଡ଼ିଶାର ଏକ ପ୍ରସିଦ୍ଧ ହସ୍ତକଳା ବସ୍ତ୍ର ।  ଯାଜପୁର ଜିଲ୍ଲାର **ଗୋପାଳପୁର ଗ୍ରାମ** ଟସର ରେଶମ ବସ୍ତ୍ର ପାଇଁ ପ୍ରସିଦ୍ଧ । ଏହି ହସ୍ତତନ୍ତ କଳା ୨୦୦୯ରେ ଭାରତ ସରକାରଙ୍କ ଅଧିନରେ ଭାରତୀୟ ଭୌଗଳିକ ସଂକେତ ଭାବେ ଚିହ୍ନଟ ହୋଇଥିଲା । ଟସର ବସ୍ତ୍ର ମଧ୍ୟ ଧୋତି, ଯୋଡ଼ା, ଶାଲ, ସ୍କାର୍ଫ ଏବଂ ଶାଢ଼ୀ ଆଦି ରୂପରେ ଦେଖିବାକୁ ମିଳେ । 

## ତିଆରି ପ୍ରଣାଳୀ
### ସୁତା ତିଆରି
ଛାଞ୍ଚରେ ସୁତା ତିଆରି ହୁଏ । ଏଥିଲାଗି ମହିଳାମାନେ ଅଧିକାଂଶ ନିୟୋଜିତ ଥାନ୍ତି । ମହିଳାମାନେ ସୁତା ରିଲିଂରେ ସହଯୋଗ କରିଥାନ୍ତି ।  ବୁଣାକାରୀ ଡାହାଣ ହାତରେ କାଠର ନଟେଇ ଧରି ଏବଂ ଅନ୍ୟ ହାତରେ ସୁତା ଖିଅକୁ ଧରି ଟସର ସୁତାକୁ ରିଲ କରିଥାନ୍ତି । ଏକ ସମାନ ଗତିରେ ବୁଲେଇ ବୁଲେଇ ଏସବୁ ସମ୍ପନ୍ନ କରନ୍ତି । ବାନ୍ଧ କାମ ହାତରେ ହୋଇଥାଏ ତେଣୁ ଏହାର ଦାମ ଅଧିକ ହୋଇଥାଏ । ରିଲିଂମେସିନ ମଧ୍ୟ ବଜାରରେ ଉପଲବ୍ଧ ହେଲାଣି ଯାହା ସମୟ ବଂଚାଇଥାଏ ଏବଂ ଅଧିକ ଉତ୍ପାଦନରେ ସାହାଯ୍ୟ କରିଥାଏ । 
ପାରମ୍ପରିକ ରୀତିରେ ଚରଖା ସାହାଯ୍ୟରେ ଚଡକି ଚାରିପଟେ ପକାଇ ନଳି ପୁରଣ କରାଯାଏ । ଏବେ ଗାନ୍ଧି ଚରଖା ବଦଳରେ ଧାତବ ଚରଖା(ସାଇକେଲ ଭଳି ଦେଖାଯାଉଥିବା ଏକ ଚରଖା) ବ୍ୟବହୃତ ହେଉଛି । 
### ବୁଣା
କଟ ଶଟଲ ଉପାୟରେ ବୁଣାଯାଇଥାଏ । ଫୋଡ଼ା କୁମ୍ଭ ମଧ୍ୟ ସନ୍ନିବେଶିତ ହୋଇଥାଏ । ଏହା ଏକ ସମଯସାପେକ୍ଷ ପ୍ରକ୍ରିୟା ଅଟେ । ଟାଇ ଏବଂ ଡାଇ ଉପରେ ଫୋଡ଼ା କୁମ୍ଭ ଆଧାରରେ ଅଧିକ ଉତ୍ପାଦନ କରିହୁଏ । 
### ସଜ୍ଜା
ବସ୍ତ୍ରକୁ ବିଭିନ୍ନ ରଙ୍ଗରେ ରଙ୍ଗାୟିତ କରାଯାଏ ମୁଖ୍ୟ ରଙ୍ଗଗୁଡ଼ିକ ହେଲା ନାରଙ୍ଗୀ, ଲାଲ, ବାଇଗଣୀ, ଏବଂ ଧୂସର । 
## ଟସର ବସ୍ତ୍ର ବ୍ୟବସାୟ
ବ୍ୟବସାୟୀ ସଙ୍ଘ (PWCS), ସ୍ୱୟଂ ସହାୟକ ଗୋଷ୍ଠୀ (SHG), ବୟନିକା (OSHWCS),ସମ୍ବଲପୁରୀ ବସ୍ତ୍ରାଳୟ (SERIFED)ଆଦି ଦେଶୀ ବ୍ୟବସାୟୀଙ୍କ ସହଯୋଗରେ ଭାଗଲପୁର ଚମ୍ପା, କଲିକତା , ଦିଲ୍ଲୀ, ବେଙ୍ଗାଳୁରୁବଜାର ଏବଂ ରାଜ୍ୟର ଅନ୍ୟାନ୍ୟ ସ୍ଥାନୀୟ ବଜାରରେ ବିକ୍ରୟ ହୋଇଥାଏ ।  ୨୦୧୩ -୧୪ ମସିହା ସର୍ବେକ୍ଷଣ ଅନୁଯାୟୀ ଏହି କ୍ଲଷ୍ଟରରେ ୭୪୫ କରଘାରେ ପାଖାପାଖି ୫୦୦୦ ଲୋକ ଏହି ବ୍ୟବସାୟରେ ନିର୍ଭର କରି ନିଜ ଗୁଜୁରାଣ ମେଣ୍ଟେଇଥାନ୍ତି । 

## ଆଧାର
ଶ୍ରେଣୀ:ଓଡ଼ିଶାରେ ଥିବା ଭୌଗଳିକ ସଙ୍କେତ
ମାକୁଲାର ଡିଜେନେରେସନ

**ମାକୁଲାର ଡିଜେନେରେସନ** ବା **ପୀତବିନ୍ଦୁ ଅବକ୍ଷୟ** ବା **ବୟସ ସମ୍ପର୍କୀୟ ମାକୁଲାର ଡିଜେନେରେସନ** (ଅପବର୍ତ୍ତନ ବା କ୍ଷୟ ବିକୃତି), ଏକ ବେମାରୀ ଯେଉଁଥିରେ ଦୃଷ୍ଟିକ୍ଷେତ୍ରର (visual field) ମଧ୍ୟ ଭାଗରେ ଦେଖାଯାଉଥିବା ଜିନିଷ ଝାପ୍‌ସା ଦେଖାଯାଏ ବା ଦୃଷ୍ଟିହୀନ ହୋଇଯାଏ । ଏଥି ନିମନ୍ତେ ଭିଟାମିନର ଆବଶ୍ୟକତା ଜଣାଯାଉ ନାହିଁ । ଚିକିତ୍ସା  କଲେ ବି ଏହି ରୋଗ ଆରୋଗ୍ୟ ହୁଏନାହିଁ ବା ହୃତ ଦୃଷ୍ଟିଶକ୍ତି ଫେରିପାରେ ନାହିଁ । ଆର୍ଦ୍ର ଶ୍ରେଣୀ ରୋଗରେ ଚକ୍ଷୁ ଭିତରକୁ ଆଣ୍ଟ-ଭିଇଜିଏଫ ଔଷଧ (anti-VEGF medication) ଇଞ୍ଜେକସନ ଦିଆଯାଏ ବା ଲେଜର କୋଆଗୁଲେସନ ବା ଫୋଟୋଡାଇନାମିକ ଥେରାପି ଦେଲେ ରୋଗର ସାଂଘାତକ ପ୍ରଗତି ନିୟନ୍ତ୍ରିତ ହୋଇଯାଏ ।

ସନ ୨୦୧୦ରେ ପୃଥିବୀରେ ପ୍ରାୟ ୨୩.୫ ନିୟୁତ ଲୋକ ଏହି ରୋଗରେ ରୋଗାକ୍ରାନ୍ତ ହୋଇଥିଲେ । ସନ ୨୦୧୩ରେ ମଧ୍ୟମ ଓ ସାଂଘାତିକ ପ୍ରକାର ରୋଗ ୧୩.୪ ନିୟୁତ ଲୋକଙ୍କୁ ଆକ୍ରମଣ କରିଥିଲା ଓ ଏହା ପରଳ, ଅସମୟ ଜନ୍ମ ଓ ଗ୍ଲକୋମା ପରେ ଅନ୍ଧତ୍ତ୍ୱର ଚତୁର୍ଥ କାରଣ ରୂପେ ବିବେଚିତ ହୋଇଥିଲା । ଏହି ରୋଗ ୫୦ ବର୍ଷ ବୟସ ପରେ ଲୋକଙ୍କୁ ହୁଏ ଓ ଯୁକ୍ତରାଷ୍ଟ୍ର ଆମେରିକାରେ ଏହି ବୟସର ଲୋକଙ୍କର ଦୃଷ୍ଟିହାନୀର ସର୍ବାଧିକ କାରଣରୂପେ ବିବେଚିତ ହୋଇଛି ।  ୫୦ରୁ ୬୦ ବର୍ଷ ବୟସ ମଧରେ ପ୍ରାୟ ୦.୪% ଓ ୬୦ରୁ ୭୦ ବର୍ଷ ବୟସ ମଧ୍ୟରେ ୦.୭% ଓ ୭୦ରୁ ୮୦ ବର୍ଷ ବୟସ ମଧ୍ୟରେ ୨.୩% ଲୋକ ରୋଗାକ୍ରାନ୍ତ ହେବା ଦେଖାଯାଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କୋଣାର୍କ ପଥର ଖୋଦେଇ କାମ

**କୋଣାର୍କ ପଥର ଖୋଦେଇ କାମ** ଶତାବ୍ଦୀ ଶତାବ୍ଦୀ ଧରି ଓଡ଼ିଶାରେ ପ୍ରଚଳିତ । ଏହା ପୁରୀରେ ଥିବା ଜଗନ୍ନାଥ ମନ୍ଦିର, ଭୁବନେଶ୍ୱରର ଲିଙ୍ଗରାଜ ମନ୍ଦିର, ମୁକ୍ତେଶ୍ୱର ଏବଂ ଓଡ଼ିଶାର ଅନ୍ୟ ମନ୍ଦିରମାନଙ୍କରେ ଫୁଟି ଉଠିଥିବା କଳାକୃତିରୁ ଅନୁମେୟ । ଅନ୍ୟ ମହତ୍ୱପୂର୍ଣ୍ଣ ଐତିହ ଯଥା ଉଦୟଗିରି ସ୍ତୁପ, ରତ୍ନଗିରି, କୋଣାର୍କର ପ୍ରସିଦ୍ଧ ସୂର୍ଯ୍ୟ ମନ୍ଦିର ଏବଂ  କୋଣାର୍କ ଚକ, ପରିସରରେ ନିର୍ମିତ ଅଶ୍ୱ, ସିଂହ, ହାତୀ ଏବଂ ଅନ୍ୟ କଳାକୃତି ଆଦି ପଥର ଖୋଦେଇ କଳାର ଶ୍ରେଷ୍ଠ ନିଦର୍ଶନ ଅଟେ ।

ଏହି ହସ୍ତକଳା ଓଡ଼ିଶାର ବିଭିନ୍ନ ଅଂଚଳରେ ଦେଖିବାକୁ ମିଳେ । ବିଶେଷ କରି ପୁରୀ, ଭୁବନେଶ୍ୱର, କଟକ ଜିଲ୍ଲାର ଲଳିତଗିରି, ଆଉ ମଧ୍ୟ ମୟୁରଭଞ୍ଜ ଜିଲ୍ଲାର ଖିଚିଂ ଆଦି ଅଂଚଳରେ ଅନେକ କାରିଗରଙ୍କ କୌଳିକ ବୃତ୍ତି ଆଟେ । ଏଥି ସହ ଓଡ଼ିଶାରେ ପଥର ଖୋଦେଇ କାମ ଏକ ପ୍ରଧାନ ହସ୍ତଶିଳ୍ପ ଅଟେ । ଗ୍ରାହକଙ୍କ ରୁଚି ଜିନିଷ (ଗୃହ ସାଜସଜ୍ଜା ଉପକରଣ) ତିଆରିରେ ମୁଖ୍ୟ ଭୂମିକା ନେଇଥାଏ ।  ଏହି କାମ ପୁରୀ ଜିଲ୍ଲାରେ ଅଧିକାଂଶ ସ୍ଥାନରେ ଦେଖିବାକୁ ମିଳେ । ଏହି କାମର ବ୍ୟବସାୟ ପାଇଁ ବିଶେଷ କିଛି କରିବାକୁ ପଡ଼ିନଥାଏ । କୋଣାର୍କର ସୂର୍ଯ୍ୟ ମନ୍ଦିରର ଉଦାହରଣ ହିଁ ଯଥେଷ୍ଟ ହୁଏ । ଏହା ଆବେଦନ ପତ୍ର ସଂଖ୍ୟା ୮୭ରେ ଏକ ଭାରତୀୟ ଭୌଗଳିକ ସଂକେତ (GI-Geographical Indication) ଭାବେ ସରକାରୀ ମାନ୍ୟତା ପାଇଛି ।

କୋଣାର୍କର ସୂର୍ଯ୍ୟ ମନ୍ଦିରରେ ବ୍ୟବହୃତ ଲୋହିତ ପଥର, ବାଲି ପଥର ସହ ଶିଳ୍ପୀମାନଙ୍କ ଶୁକ୍ଷ୍ମ କାରୁକାର୍ଯ୍ୟ ଓଡ଼ିଶାକୁ ବିଶ୍ୱ ଦରବାରରେ ଗୌରବାନ୍ୱୀତ କରିଥାଏ । ଓଡ଼ିଶାର ଏହି କାରିଗରୀ ଏତେ ଆକର୍ଷକ ଯେ କୋଣାର୍କ ସୂର୍ଯ୍ୟ ମନ୍ଦିରକୁ ଭାରତର ସପ୍ତାଶ୍ଚର୍ଯ୍ୟ ମଧ୍ୟରେ ସାମିଲ କରାଯାଏ । 
## ବ୍ୟବହୃତ ପଥର
ଓଡ଼ିଶାର ଶିଳ୍ପୀମାନେ ବିଭିନ୍ନ ପ୍ରକାରର ପଥର ବ୍ୟବହାର କରିଥାନ୍ତି । ବାଲି ପଥର, ଶୀପ ପଥର, ସର୍ପେଣ୍ଟାଇନ ପଥର, ରାଜସ୍ଥାନ ମାର୍ବଲ, ଏବଂ ଗ୍ରାନାଇଟ ଏହି କାମ ପାଇଁ ବଛା ଯାଇଥାଏ  ଶିଳ୍ପୀମନେ ହାଲକା ପଥର ଖଡ଼ି ପଥରଠୁ ଆରମ୍ଭ କରି ଆଉ ଟିକେ କଠିନ ପଥର କୋଚିଲା ପଥର (greenish chlorite), ଆହୁରି କଠିନ ପଥର ସାହାଣ ପଥର (pinkish Khandolite) ଅଥବା ବଉଳା ପଥର ଏବଂ ସବୁଠୁ କଠିନ କଳା ମୁଗୁନି ପଥର ଆଦିକୁ ଅତି ସାବଧାନର ସହ ରୂପ ଦେଇଥାନ୍ତି ।
## ବ୍ୟବହୃତ ସଜ
ବିଭିନ୍ନ ଆକାର ଏବଂ ମାପର ମୁଗୁରଏବଂ ନିହଣ ଏବଂ ମୁନ, ପାତିଳି,ମାର୍ତୁଲ, ଠୁକୁ-ଠୁକି ଆଦି ବ୍ୟବହାର ହୁଏ
## ନିର୍ମାଣ ଶୈଳୀ
ପଥର ନରମ ହେଉ କି କଠିନ ହେଉ ପ୍ରଥମେ ଏକ ଅଙ୍କନ ରେଖା ଟଣାହୁଏ । ତାପରେ ସେହି ଆକାରରେ କଟାଯାଏ । ଶେଷ ରୂପ ଅଦରକାରୀ ଅଂଶକୁ ଖୋଦନ କରି ବାହାର କରିଦିଆଯାଏ । କଠିନ ପଥର ଥିଲେ ଅଦରକାରୀ ଅଂଶକୁ ନିହଣରେ ଖୋଦେଇ କରି ବାହାର କରାହୁଏ ଏବଂ ନରମ ପଥର ଥିଲେ ଏକ ତିକ୍ଷ୍ଣ ସମତଳ ଧାର ଥିବା ଲୁହା ସଜରେ ଖୋଦେଇ ହୋଇଥାଏ ।
## ଉତ୍ପାଦ ଏବଂ ବ୍ୟବହାର
ପାରମ୍ପରିକ ଏବଂ ପୌରାଣିକ କଥାବସ୍ତୁ କଳାକୃତିମାନ, ଗୃହ ସାଜସଜ୍ଜା ଉପକରଣ ଯଥା ମହମବତୀ ଦାନି,କଲମ ଦାନି, ବହି ଦାନି ଏବଂ ଦୀପଦାନି, ପଥର ବାସନ, କୁଣ୍ଡ, ପାଲିସ ଥାଳି, ଗିନା, ପଥୁରୀ, କପ, ଗିଲାସ ଆଦି ତିଆରି କରାଯାଏ । ଏହି ସବୁ ଉପକରଣଗୁଡ଼ିକ ପୂଜାପୁଜି ଏବଂ ଦୈନନ୍ଦିନ ବ୍ୟବହାରକୁ ଦୃଷ୍ଟିରେ ରଖି ଗଠନ ଭିନ୍ନ ହୋଇଥାଏ ।ଦହି ପଥୁରୀରେ ରଖିଲେ ସତେଜ ରୁହେ ଏହା ସହିତ ଅମ୍ଲିୟ ପ୍ରତିକ୍ରିୟା ହୁଏନାହିଁ । ଆହୁରି ମଧ୍ୟ କାଠ ଆଲମିରା ପାଇଁ ପଥର ତିଆରି ଖୁରାମାନ ବ୍ୟବହାର କରି ପାଣିଦେଇ ରଖିଲେ ଆଲମିରା ମଧ୍ୟକୁ ପିମ୍ପୁଡ଼ି ପ୍ରବେଶ କରିପାରି ନଥାନ୍ତି ।

## ଆଧାର
ଶ୍ରେଣୀ:ଓଡ଼ିଶାରେ ଥିବା ଭୌଗଳିକ ସଙ୍କେତ
ବୁଡେସୋନାଇଡ

**ବୁଡେସୋନାଇଡ** (**ବିୟୁଡି**), ବିକ୍ରୟ ନାମ **ପଲ୍ମିକୋର୍ଟ**, ଏକ ସ୍ଟିରଏଡ ଔଷଧ । ଏହା ସିଓପିଡି ଓ ଆଜ୍‌ମା ରୋଗମାନଙ୍କର ଦୀର୍ଘକାଳୀନ ଚିକିତ୍ସା ନିମନ୍ତେ ଅନ୍ତଃଶ୍ୱସକ ଆକାରଟି ଦିଆଯାଏ । ଆଲର୍ଜିକ ରାଇନାଇଟିସ ଓ ନାଜାଲ ପଲିପରେ ନାକ ସ୍ପେ ଦିଆଯାଏ ।

 
ଏହାର ଅନ୍ତଃଶୋସକ (inhaled) ଶ୍ରେଣୀର ପାର୍ଶ୍ୱ ପ୍ରତିକ୍ରିୟା ମଧ୍ୟରେ ସାଧାରଣଃ ଶ୍ୱାସ ସଂକ୍ରମଣ, କାଶ ଓ ମୁଣ୍ଡବଥା ହୁଏ ।  ପିଲର ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଥକ୍କା ଅନୁଭବ, ବାନ୍ତି ଓ ଗଣ୍ଠି ଯନ୍ତ୍ରଣା ଦେଖାଯାଏ ।  ସାଂଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ସଂକ୍ରମଣ ସଙ୍କଟ, ଅସ୍ଥିବଳର ହ୍ରାସ ଓ ପରଳ ଅଧିକ ଦେଖାଯାଏ । ଦୀର୍ଘକାଳୀନ ବ୍ୟବ‌ହାର ପରେ ଆଡ୍ରେନାଲ ଅଭାବ ଦେଖାଯାଏ । ଏଥି ସକାଶେ ହଠାତ୍ ଔଷଧ ଦେବା ବନ୍ଦ କରିବା ବିପଦଜନ‌କ ସାବ୍ୟସ୍ତ ହୁଏ । ଗର୍ଭାବସ୍ଥାରେ ଅନ୍ତଶୋସକ ଆକାର ସାଧାରଣତଃ ନିରାପଦ ଥାଏ । ବୁଡେସୋନାଇଡ ଏକ ଗ୍ଲୁକୋକର୍ଟିକଏଡ ଔଷଧ । ଆଜ୍‌ମା ନିମନ୍ତେ ଏହାର ବ୍ୟବସାୟୀକ ଉତ୍ପାଦନ ସନ ୧୯୮୧ରେ ଆରମ୍ଭ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହାର କେତେକ ଶ୍ରେଣୀ ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ୨୦୦ ଡୋଜ ଥିବା ଅନ୍ତଃଶୋସକର ମୂଲ୍ୟ ପ୍ରାୟ ୫ରୁ ୭ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଅନ୍ତଃଶୋସକର ମୂଲ୍ୟ ପ୍ରାୟ ୧୨୦ରୁ ୧୬୦ ଡଲାର ।
## ଆଧାର 
ଶ୍ରେଣୀ:ଔଷଧ
ମିସୋପ୍ରୋସ୍ଟଲ

**ମିସୋପ୍ରୋସ୍ଟଲ**, ବିକ୍ରୟ ନାମ ସାଇଟୋଟେକ, ଗୋଟିଏ ଔଷଧ ଯାହା ପ୍ରସବ ପ୍ରାରମ୍ଭ, ଗର୍ଭପାତ, ଦୁର୍ବଳ ଜରାୟୁ ସଙ୍କୋଚନ ଜନିତ ପ୍ରସବୋତ୍ତର ରକ୍ତସ୍ରାବ ନିମନ୍ତେ ଓ ପେପ୍‌ଟିକ ଅଲସରର ଚିକିତ୍ସା ତ‌ଥା ପ୍ରତିଷେଧ ନିମନ୍ତେ ଦିଆଯାଏ ।  ଗର୍ଭପାତ ନିମନ୍ତେ ଏହା ସ‌ହିତ ମିଫେପ୍ରିସ୍ଟୋନ ବା ମେଥୋଟ୍ରେକ୍‌ସେଟ ଦିଆଯାଏ ।ଏହାକୁ ଏକ‌କ ଭାବରେ ଦେଲେ ୬୬%ରୁ ୯୦% ଫଳପ୍ରଦ ହୁଏ ।  ଏହା ପାଟିରେ, ଜିଭ ତଳେ ଓ ଯୋନୀ ମଧ୍ୟରେ ଦିଆଯାଇପାରେ ।

     
ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ତରଳ ଝାଡ଼ା ଓ ପେଟ ଯନ୍ତ୍ରଣା ଉଲ୍ଲେଖନୀୟ ।  ଏହାକୁ  ଗର୍ଭାବସ୍ଥା ଶ୍ରେଣୀ X ରଖାଯାଇଛି କାରଣ ଗର୍ଭାବସ୍ଥାରେ ଏହା ଦେଲେ ଶିଶୁର ଅସୁବିଧା ହେବା ଜଣାଯାଇଛି । ଜରାୟୁ ମଧ୍ୟ ଫାଟିଯାଇପାରେ । ଏହା ଏକ ପ୍ରୋସ୍ଟାଗ୍ଲାଣ୍ଡିନ ଆନାଲଗ—ବିଶେଷତଃ ଏକ କୃତ୍ରିମ ପ୍ରୋସ୍ଟାଗ୍ଲାଣ୍ଡିନ ଇ୧ (PGE1). ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ପାକସ୍ଥଳୀ ଘାଆ ରୋଗ ଥିଲେ ଯୁକ୍ତରାଷ୍ଟ୍ର ଆମେରିକାରେ ଗୋଟିଏ ମାସ ଔଷଧ ଯୋଗାଣର ମୂଲ୍ୟ ୧୦୦ରୁ ୨୦୦ ଡଲାର ।

## ଆଧାର 
ଶ୍ରେଣୀ:ଔଷଧ
ଗ୍ଲାୟୋବ୍ଲାସ୍ଟୋମା ମଲ୍ଟିଫର୍ମ

**ଗ୍ଲାୟୋବ୍ଲାସ୍ଟୋମା ମଲ୍ଟିଫର୍ମ** (**ଜିବିଏମ**), ଅନ୍ୟ ନାମ **ଗ୍ଲାୟୋବ୍ଲାସ୍ଟୋମା** ଓ **ଗ୍ରେଡ ୪ ଆସ୍ଟ୍ରୋସାଇଟୋମା**, ଏକ ଅତି ସାଧାରଣ ଓ ଅତ୍ୟନ୍ତ ଆକ୍ରମକ କର୍କଟ ଯାହା ମସ୍ତିଷ୍କ ଭିତରେ ସୃଷ୍ଟି ହୁଏ । ପ୍ରାରମ୍ଭରେ ଏହାର ଚିହ୍ନ ଓ ଲକ୍ଷଣ ଅନିର୍ଦ୍ଦିଷ୍ଟ ଥାଏ । ମୁଣ୍ଡବଥା, ବ୍ୟକ୍ତିତ୍ୱର ପରିବର୍ତ୍ତନ, ଅଇ ଓ ସ୍ଟ୍ରୋକ ଭଳି ଲକ୍ଷଣ ଦେଖାଯାଇପାରେ ।   ଜେନେଟିକ ଅସୁବିଧା। ନିଉରୋଫାବ୍ରୋମାଟୋସିସ ଲି ଫ୍ରମାନି ସିଣ୍ଡ୍ରୋମ (Li Fraumeni syndrome) ରୋଗ ଓ ରାଡିଏସନ ଥେରାପି ଅସାଧାରଣ ଅବସ୍ଥା ଏହି ରୋଗ ଏହି ସଙ୍କଟ ଆଣିପାରେ । ଏହି ରୋଗ ସାଧାରଣ ମସ୍ତିଷ୍କ କୋଷରୁ ସୃଷ୍ଟି ହୋଇପାରେ ବା ପୂର୍ବରୁ ଥିବା ନିମ୍ନ ଗ୍ରେଡ ଆସ୍ଟ୍ରୋସାଇଟୋମାରୁ ଏହା ହୁଏ । ସ୍ୱାଭାବିକ ଭାବରେ ସିଟିସ୍କାନ, ଏମଆରଆଇ ସ୍କାନ ଓ ବାୟୋପ୍ସି ସାହାଯ୍ୟରେ ଏହି ରୋଗ ନିର୍ଣ୍ଣୟ କରାଯାଏ । ଟେମୋଜୋଲୋମାଇଡ ଔଷଧ ଅନେକ ସମୟରେ ଦେଇ ଏହାର କେମୋଥେରାପି ଚିକିତ୍ସା କରାଯାଏ ।  ଲକ୍ଷଣ ଉପସମ ପାଇଁ ଉଚ୍ଚ ଡୋଜର ସ୍ଟିରଏଡ ଦିଆଯାଏ ।

ସର୍ବାଧିକ ଚିକିତ୍ସା ପରେ ମଧ୍ୟ ରୋଗ ପୁନଶ୍ଚ ହୁଏ । ଏକ ବର୍ଷରେ ୧୦୦,୦୦୦ ଲୋକରେ ୩ ଜଣକୁ ଏହି ରୋଗ ହୁଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:କର୍କଟ ରୋଗ
ନିକୋଟିନ ପୁନଃସ୍ଥାପନ ଚିକିତ୍ସା

**ନିକୋଟିନ ପୁନଃସ୍ଥାପନ ଚିକିତ୍ସା** (**ଏନଆରଟି**) ଏକ ମେଡିକାଲ ଅନୁମୋଦିତ ଚିକିତ୍ସା ପଦ୍ଧତି ଯାହାଦ୍ୱାରା ଟୋବାକୋ ନ ନେଇ ଅନ୍ୟ ଉପାୟରେ ନିକୋଟିନ ନିଆଯାଏ । ଧୂମ୍ରପାନ ତ୍ୟାଗ ବା ଟୋବାକୋ ଚୋବେଇବା ଅଭ୍ୟାସ ଛଡ଼େଇବା ନିମନ୍ତେ ଏହି ଚିକିତ୍ସା କରାଯାଏ ।  ଏହାଦ୍ୱାରା ଧୁମ୍ରପାନ ପ୍ରାୟ ୫୦%ରୁ ୭୦% କମିଯାଏ ।  ଏହା ସ‌ହିତ ଅନ୍ୟ କେତେକ ବ୍ୟବ‌ହାରିକ ପରବର୍ତ୍ତନ କରିବାକୁ ହୁଏ । ଅଲ୍‌ସରେଟିଭ କୋଲାଇଟିସ ରୋଗରେ ମଧ୍ୟ ଏନଆରଟି ଚିକିତ୍ସା କରାଯାଏ । ଏନଆରଟି ଦେବାର ବିଭିନ୍ନ ପଦ୍ଧତି: ନିକୋଟିନ ପ୍ୟାଚ୍, ନିକିଟିନ ଚୁଇଙ୍ଗ ଗମ୍, ନିକୋଟିନ ଲୋଜେଞ୍ଜ, ନାସିକା ସ୍ପ୍ରେ ଓ ଏନଆରଟି ଅନ୍ତଃଶୋଷକ । ଏକାଧିକ ଏନଆରଟି ଏକ ସମୟରେ ବ୍ୟବ‌ହାର କଲେ ଅଧିକ ସୁଫଳ ମିଳେ ।

ନିକୋଟିନ ପ୍ରସ୍ତୁତି (formulation) ଉପରେ ପାର୍ଶ୍ୱ ପ୍ରତିକ୍ରିୟା ନିର୍ଭର କରେ । ଚୁଇଙ୍ଗ ଗମ୍ ନେଲେ ଅଇ, ହିକ୍କା ଓ ପାଟି ଜ୍ୱାଳା ହୁଏ । ପ୍ୟାଚ୍ ନେଲେ ଚର୍ମ ଜ୍ୱାଳା ହୁଏ ଓ ପାଟି ଶୁଖିଯାଏ; ଅନ୍ତଃଶୋଷକ ନେଲେ କାଶ, ନାକରୁ ପାଣି ବୋହିବା ଓ ମୁଣ୍ଡବଥା ହୁଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ନିକୋଟିନ ବିଷାକ୍ତ‌ତା ଓ ନିଶାଗ୍ରସ୍ତ ହେବା ଦେଖାଯାଏ । ନିକୋଟିନ ନିଶା ଯୋଗୁ ହେଉଥିବା ଅଦମ୍ୟ ଇଚ୍ଛାକୁ ନିକୋଟିନ ପୁନଃସ୍ଥାପନ ଚିକିତ୍ସା ପ୍ରଶମିତ କରେ । 

  
ଯୁକ୍ତରାଷ୍ଟ୍ର ଆମେରିକାରେ ସନ ୧୯୮୪ରେ ଏହା ବ୍ୟବ‌ହାର ନିମନ୍ତେ ଅନୁମୋଦିତ ହୋଇଥିଲା । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ନିଫେଡିପିନ

**ନିଫେଡିପିନ**, ଅନ୍ୟ ନାମ ଅଦାଲତ, ଏକ ଔଷଧ ଯାହା ଆଞ୍ଜାଇନା, ଉଚ୍ଚ ରକ୍ତଚାପ, ରେନ‌ଡ ଫେନୋମେନନ୍ ରୋଗମାନଙ୍କରେ ଓ ଅସମୟ ପ୍ରସବ (premature labour) ଅବସ୍ଥାରେ ବ୍ୟବ‌ହାର କରାଯାଏ ।  ପ୍ରିଞ୍ଜମେଟାଲ ଆଞ୍ଜାଇନା ରୋଗରେ ଏହା ପସନ୍ଦତମ ଚିକିତ୍ସା ।ଗର୍ଭାବସ୍ଥାରେ ସାଂଘାତିକ ଉଚ୍ଚ ରକ୍ତଚାପ ରୋଗରେ ଏହା ବ୍ୟବ‌ହାର କରାଯାଇପାରେ । ଅସମୟ ପ୍ରସବ ଯନ୍ତ୍ରଣା ଆରମ୍ଭରେ ଏହା ଦେଲେ କର୍ଟିକୋସ୍ଟିରଏଡ ଦେଇ ଶିଶୁର ଫୁସଫୁସ ଅବସ୍ଥରେ ଉନ୍ନତି ଆଣି ପ୍ରସୂତିକୁ ଏକ ଉପ‌ଯୁକ୍ତ ଅନୁଷ୍ଠାନ‌କୁ ନେଇଯିବାକୁ ସମୟ ମିଳେ । ନିଫେଡିପିନ ପାଟିରେ ଦିଆଯାଏ ଓ ଏହା ଦୁଇ ଆକାରରେ ମିଳେ ଯଥା: ଧୀର ଓ ଦୃତ କାର୍ଯ୍ୟକାରୀ ।  ଏହା ଡାଇହାଇଡ୍ରୋପାଇରିଡିନ ଟାଇପର କ୍ୟାଲସିଅମ ଚ୍ୟାନେଲ ବ୍ଲକର । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ।  ଯୁକ୍ତରାଷ୍ଟ୍ର ଆମେରିକାରେ ଏକ ମାସର ଖର୍ଚ୍ଚ ପ୍ରାୟ ୪୦ରୁ ୬୦ ଡଲାର ।

## ଆଧାର 
ଶ୍ରେଣୀ:ଔଷଧ
ଧାନଚାଙ୍ଗଡା

ଧାନଚାଙ୍ଗଡା ଓଡ଼ିଶାର ନୟାଗଡ଼ ଜିଲ୍ଲାର ଭାପୁର ବ୍ଲକ ଅନ୍ତର୍ଗତ ଏକ ପଞ୍ଚାୟତ ତଥା ଏକ ପର୍ଯ୍ୟଟନ ସ୍ଥଳୀ ଅଟେ । ଏହି ସ୍ଥାନଟି ଖଣ୍ଡପଡ଼ା ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ ଏବଂ ନୀଳମାଧବ ପୀଠର ଅତିନିକତର ଗାଁ ଅଟେ ।

## ଗମନାଗମନ
ଏହା ନୟାଗଡଠାରୁ 35 କି.ମି.ଏବଂ ଖୋର୍ଦ୍ଧାଠାରୁ ୫୦ କି.ମି.ଏବଂ ଓଡ଼ିଶାର ରାଜଧାନୀ ଭୁବନେଶ୍ୱରଠାରୁ ୮୮ କିମି ଦୂରରେ ଅବସ୍ଥିତ । କେବଳ ବସ ଯୋଗେ ଯିବା ଆସିବା ସୁବିଧା ଅଛି । କଣ୍ଟିଲୋ ବସଷ୍ଟାଣ୍ଡରୁ ଅଟୋ ଯୋଗେ ଆସିବାକୁ ପଡିବ ।
## ଶିକ୍ଷା
ଏହି ଗ୍ରାମରେ ଗୋଟିଏ ପ୍ରାଥମିକ ବିଦ୍ୟାଳୟ, ଗୋଟିଏ ମଧ୍ୟଇଂରାଜୀ ବିଦ୍ୟାଳୟ, ଏବଂ ଗୋଟିଏ ଉଚ୍ଚ ବିଦ୍ୟାଳୟ ।

## ସଂସ୍କୃତି
ଏହି ସ୍ଥାନରେ ପ୍ରାଚୀନ ବିଶ୍ୱାବସୁ ପୀଠ, ବିଷ୍ଣୁ ମନ୍ଦିର ଏବଂ ଶିବ ମନ୍ଦିର  ଅଛି । ଏଠାରେ ପ୍ରତିବର୍ଷ ଦଣ୍ଡ ଯାତ୍ରା , ଦୋଳ ଯାତ୍ରା, ଧନୁ ସଙ୍କ୍ରାତି ଯାତ୍ରା ଆଦି ଅନୁଷ୍ଠିତ ହୋଇଥାଏ ।
## ଆଧାର
ଶ୍ରେଣୀ:ଗ୍ରାମ
ଶ୍ରେଣୀ:ନୟାଗଡ଼ ଜିଲ୍ଲା
ଶ୍ରେଣୀ:ନୟାଗଡ଼ ଜିଲ୍ଲାର ଗାଆଁ ଓ ସହର
ଭୁବନେଶ୍ୱରୀ ମିଶ୍ର

**ଭୁବନେଶ୍ୱରୀ ମିଶ୍ର** (୨୫ ଜାନୁଆରୀ ୧୯୫୦ - ୧୯ ଫେବୃଆରୀ ୨୦୧୬) ଜଣେ ଓଡ଼ିଆ କଣ୍ଠଶିଳ୍ପୀ ଥିଲେ । ଉଭୟ ଶାସ୍ତ୍ରୀୟ ଓ ପ୍ରଚ୍ଛଦପଟ୍ଟ ସଙ୍ଗୀତ ଗାନକରୁଥିଲେ । ୧୯୭୬ ମସିହାରେ ସେ ଓଡ଼ିଆ ଚଳଚ୍ଚିତ୍ର କୃଷ୍ଣ ସୁଦାମାରୁ ବିଧିବଦ୍ଧ ଭାବେ ସିନେମାରେ କଣ୍ଠଦାନ ଆରମ୍ଭ କରିଥିଲେ । ବାସୁଦେବ ରଥଙ୍କ ସଙ୍ଗୀତ ନିର୍ଦ୍ଦେଶନାରେ ଏହି ଚଳଚ୍ଚିତ୍ରର ଗୀତ "ଟିକି ମୋର ନାଆଟି" ତାଙ୍କୁ ଲୋକପ୍ରିୟତା ଆଣି ଦେଇଥିଲା ।  ତାଙ୍କଦ୍ୱାରା ବୋଲା କିଛି ଜଣାଶୁଣା ଗୀତ ହେଲା "ଇଟିକିଲି ମିଟିକିଲି", "ଜହ୍ନର ସିନ୍ଦୂର ଗାର", "ତୁମେ ମୋର ପ୍ରଭୁ", "ପୀରତି କିଏ କରିଛି", "ଜଗତର ନାଥ ଜଗନ୍ନାଥ", "ଦୟାମୟୀ ମହାମାୟୀ ମା' ମଙ୍ଗଳା" ଆଦି । ସେ ଆକାଶବାଣୀ କଟକର ଜଣେ "ଏ ଗ୍ରେଡ଼" କଣ୍ଠଶିଳ୍ପୀ ଥିଲେ । ସତୁରି ଦଶକରେ ଆକାଶବାଣୀରେ  ସେ ଏକକ ଭାବରେ ତଥା ଚିତ୍ତ ଜେନା ଓ ପ୍ରଣବ ପଟ୍ଟନାୟକଙ୍କ ସହ ଦୈତ ସଙ୍ଗୀତ ଗାଇଛନ୍ତି । ଯଥାକ୍ରମେ ଶ୍ରୀକୃଷ୍ଣ ରାସଲୀଳା ଓ ଜୟ ମା ମଙ୍ଗଳା ଚଳଚ୍ଚିତ୍ରରେ ସଙ୍ଗୀତ ଗାନ ନିମନ୍ତେ ମିଶ୍ର ୧୯୭୯ ଓ ୧୯୮୦ ମସିହାରେ ଦୁଇବର୍ଷ ଧରି ଲଗାତର ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାରରେ ସମ୍ମାନୀତ ହୋଇଥିଲେ ।  

## ବ୍ୟକ୍ତିଗତ ଜୀବନ 
ଭୁବନେଶ୍ୱରୀ, ପୁରୀଠାରେ ଜନ୍ମଗ୍ରହଣ କରିଥିଲେ । ୫ବର୍ଷ ବୟସରୁ ସେ ସଙ୍ଗୀତ ଶିକ୍ଷା ଆରମ୍ଭ କରିଥିଲେ । ପୁରୀସ୍ଥିତ କେନ୍ଦ୍ରୀୟ ବିଦ୍ୟାଳୟରେ ସେ ବହୁ ବର୍ଷ ସଙ୍ଗୀତ ଶିକ୍ଷୟତ୍ରୀ ଭାବରେ କାର୍ଯ୍ୟ କରିଥିଲେ ।  ସମ୍ବିତ ଓ ସଞ୍ଜିତ ନାମରେ ଭୁବନେଶ୍ୱରୀଙ୍କର ଯମଜ ପୁତ୍ର ଅଛନ୍ତି । ଶେଷ ସମୟ ବେଳକୁ, ଝିଅ କସ୍ତୁରିକା ମିଶ୍ରଙ୍କ ସହ ଭୁବନେଶ୍ୱରୀ ଗାଜିଆବାଦରେ ଅବସ୍ଥାନ କରୁଥିଲେ । ୧୯ ଫେବୃଆରୀ ୨୦୧୬ରେ ନୂଆଦିଲ୍ଲୀଠାରେ ହୃଦ୍‌ଘାତ ଯୋଗୁଁ ତାଙ୍କର ମୃତ୍ୟୁ ହେଇଥିଲା । 

## ସମ୍ମାନ ଓ ପୁରସ୍କାର 
* ଶ୍ରେଷ୍ଠ କଣ୍ଠଶିଳ୍ପୀ, ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର (ଦୁଇ ଥର) 
** ୧୯୭୯ (ଶ୍ରୀକୃଷ୍ଣ ରାସଲୀଳା)
** ୧୯୮୦ (ଜୟ ମା ମଙ୍ଗଳା)
* ସୁଗମ ସଙ୍ଗୀତ ସମ୍ମାନ, ଓଡ଼ିଶା ସଙ୍ଗୀତ ନାଟକ ଏକାଡେମୀ - ୨୦୦୫-୦୬

## ଆଧାର 
## ଅଧିକ ତଥ୍ୟ
* 

ଶ୍ରେଣୀ:୧୯୫୦ ଜନ୍ମ
ଶ୍ରେଣୀ:୨୦୧୬ ମୃତ୍ୟୁ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:କଣ୍ଠଶିଳ୍ପୀ
କୋଡିନ

**କୋଡିନ**, ରାସାୟନିକ ନାମ **୩-ମିଥାଇଲମର୍ଫିନ**, ଏକ ଅଫିମ ସମ୍ପର୍କୀୟ ଔଷଧ ଯାହା ଯନ୍ତ୍ରଣା ନିବାରକ, କାଶ ଔଷଧ ଓ ତରଳ ଝାଡ଼ା ଚିକିତ୍ସାରେ ବ୍ୟବ‌ହୃତ ହୁଏ । ମଧ୍ୟମ ଓ ସାମାନ୍ୟ ଧରଣର ଯନ୍ତ୍ରଣା ନିମନ୍ତେ ଏହା ଦିଆଯାଏ । ପାରାସେଟାମୋଲ ବା ଆସ୍ପିରିନ ସ‌ହିତ ମିଶେଇଲେ ଏହା ଅଧିକ ଉପକାର କରେ । ୧୨ ବର୍ଷ ବୟସରୁ କମ ପିଲାଙ୍କୁ ୟୁରୋଗରେ ଏହି ଔଷଧ ଦିଆଯାଏ ନାହିଁ । ଏହା ପାଟିରେ ଦିଆଯାଏ । ଏହା ଖାଇବାର ୧/୨ ଘଣ୍ଟା ପରେ କାର୍ଯ୍ୟକାରୀ ହୁଏ ଓ ସର୍ଭାଧିକ ପ୍ରଭାବ ୨ ଘଣ୍ଟା ପରେ ଦେଖାଏ ।  ଛଅ ଘଣ୍ଟା ପର୍ଯ୍ୟନ୍ତ ଏହାର ପ୍ରଭାବ ରହେ ।  ସନ ୨୦୧୩ରେ ୩୬୧,୦୦୦ କିଗ୍ରା କୋଡିନ ପ୍ରସ୍ତୁତ ହୋଇଥିଲା ଓ ୨୪୯,୦୦୦ କିଗ୍ରା ବ୍ୟବ‌ହାର କରାଯାଇଥିଲା । ଅଫିମ ସମ୍ବନ୍ଧୀୟ ଜିନିଷ ମଧ୍ୟରୁ ଏହା ସବୁଠାରୁ ଅଧିକ ବ୍ୟବ‌ହାର କରାଯାଏ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହାର ହୋଲସେଲ ମୂଲ୍ୟ ସନ ୨୦୧୪ରେ ୦.୦୪ରୁ ୦.୨୯ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜର ମୂଲ୍ୟ ପ୍ରାୟ ଏକ ଡଲାର ।  କୋଡିନ ପ୍ରାକୃତିକ ଅବସ୍ଥାରେ ଓ ଅଫିମର  % ହିସାବରେ ଥାଏ । 

## ଆଧାର 
ଶ୍ରେଣୀ:ଔଷଧ
ଶିକା

**ଶିକା** ହାଣ୍ଡି, ଘଡ଼ି ଓ ଏପରିକି କଖାରୁ ଆଦି ଚାଳ ବା ଛପର ଘର ଛାତରୁ ଝୁଲାଇ ରଖିବା ନିମନ୍ତେ ବ୍ୟବହୃତ ଦଉଡ଼ିରେ ତିଆରି ଏକ ଆଧାର । ଏହାକୁ ଘରର ଚାଳରୁ ଓ ବାଉଁଶରୁ ଝୁଲାଇ ତହିଁରେ ଖାଦ୍ଯ ପାତ୍ର ଆଦି ରଖାଯାଇଥାଏ । ବାହୁଙ୍ଗିରେ ଦୁଇ ପାଖରେ ଅଙ୍ଗା (ବୋଝ) ଝୁଲାଇ ଦ୍ରବ୍ଯ ବହିବା ନିମନ୍ତେ ମଧ୍ୟ ଶିକା ବ୍ୟବହୃତ ହୋଇଥାଏ । ଲୋକେ କ୍ଷୀର, ଦ‌ହି, ଲହୁଣୀ ଆଦି ବିରାଡ଼ିଠାରୁ ଦୂରେଇ ର‌ଖିବା ପାଇଁ ଏହାକୁ ବ୍ୟବ‌ହାର କରନ୍ତି ।

## ଜନପ୍ରିୟ ଚଳଣି ବ୍ୟବହାର 
ଓଡ଼ିଆରେ ଉକ୍ତି ରହିଛି: *ବିରାଡ଼ି କପାଳକୁ ଶିକା ଛିଡ଼ିବା* ଅର୍ଥାତ ଶିକାରେ ରଖାଯାଇ ମଥାନରୁ ଝୁଲା ହୋଇଥିବା ଦୁଧ, ମାଛ ଆଦି ଖାଦ୍ଯପଦାର୍ଥକୁ ବିରାଡ଼ି ସହଜରେ ଖାଇପାରେ ନାହିଁ । ଏଥିପାଇଁ ସେ ଭୂଇଁରେ ବସି ସେହି ଶିକାରେ ଥିବା ଦ୍ରବ୍ଯ ଆଡ଼କୁ ଅନାଇ ରହିଥାଏ । କୌଣସି ପ୍ରକାରେ ଶିକାର ଦଉଡ଼ି ଛିଣ୍ଡିଗଲେ ଶିକାରେ ଥିବା ପାତ୍ର ଓ ଖାଦ୍ଯ ଭୂମିରେ ପ଼ଡ଼ିଯାଏ ଓ ବିରାଡ଼ି ତାହା ଖାଇବାକୁ ସମର୍ଥ ହୁଏ । କୌଣସି ଅସାଧ୍ଯ ବା ଅପ୍ରାପ୍ଯ ବସ୍ତୁ ତାହାର ତ୍ପ୍ରତ୍ଯାଶୀ ବ୍ୟକ୍ତିକୁ କୌଣସି ମତେ ମିଳିଗଲେ ଏ ଉକ୍ତିର ଉଦାହରଣ ଦିଆଯାଏ । 

## ଆଧାର
ଶ୍ରେଣୀ:ଘରକରଣା
ମେଟ୍‌ଫର୍ମିନ

**ମେଟ୍‌ଫର୍ମିନ**, ବିକ୍ରୟ ନାମ **ଗ୍ଲୁକୋଫେଜ**, ଔଷଧ ଟାଇପ ୨ ଡାଏବେଟିସ ରୋଗ ଚିକିତ୍ସାର ଏକ ପ୍ରଥମ ଧାଡ଼ିର ଔଷଧ ଭାବରେ ଦିଆଯାଏ । ଏହା ପଲିସିସ୍ଟିକ ଓଭାରି ସିଣ୍ଡ୍ରୋମରେ ବ୍ୟବ‌ହାର କରାଯାଏ । ଓଜନ ବୃଦ୍ଧି ସ‌ହ ଏହାର ସମ୍ପର୍କ ନାହିଁ । ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ତରଳ ଝାଡ଼ା, ଅଇ ଓ ପେଟ ଯନ୍ତ୍ରଣା ଦେଖାଯାଏ । ଯକୃତ ରୋଗ ଓ ବୃକ୍‌କ ସମସ୍ୟା ଥିଲେ ଏହା ଦେବା ଉଚିତ ନୁହେଁ । ମେଟ୍‌ଫର୍ମିନ ଏକା ବାଇଗୁଆନାଇଡ ଶ୍ରେଣୀର ଔଷଧ । ଏହା ଗ୍ଲୁକୋଜ ପ୍ରସ୍ତୁତି କମେଇଦିଏ । ମଣିଷ ଦେହରେ ୧୯୫୦ରେ ଫରାସୀ ଚିକିତ୍ସକ ଜିନ ସ୍ଟର୍ନ (Jean Sterne) ପ୍ରୟୋଗ କରିଥିଲେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ପାଟିରେ ଦିଆଯାଉଥିବା ଔଷଧମାନଙ୍କ ମଧ୍ୟରେ ମେଟ୍‌ଫର୍ମିନ ସର୍ବାଧିକ ଦିଆଯାଏ । ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ମାସକୁ ୫ରୁ ୨୫ ଡଲାର ।

## ଆଧାର 
ଶ୍ରେଣୀ:ଔଷଧ
କନକ ମଞ୍ଜରୀ ମହାପାତ୍ର

**କନକ ମଞ୍ଜରୀ ମହାପାତ୍ର** ଓଡ଼ିଆ ଭାଷାର ଜଣେ ଶିଶୁ ସାହିତ୍ୟିକା ଥିଲେ । ତାଙ୍କର ଲେଖନୀ କାଳ ଥିଲା ବିଂଶ ଶତାବ୍ଦୀ ମଧ୍ୟ ଭାଗ ।

## ଗାଉଁଲି ଗୀତ ସଂଗ୍ରାହିକା 
କେବଳ ଶିଶୁ ସାହିତ୍ୟିକା ରୂପେ ନୁହଁ, ଓଡ଼ିଆ ଗାଉଁଲି ଗୀତର ସଂଗ୍ରାହିକା ଭାବରେ ସେ ପରିଚିତା ଥିଲେ । ସ୍ୱାମୀ ଚକ୍ରଧର ମହାପାତ୍ରଙ୍କ ସହ ଗାଉଁଲି ଗୀତ ସଂଗ୍ରହ କରିବାରେ ତାଙ୍କ ଜୀବନର ଅନେକ ଦିନ ବିତି ଯାଇଥିଲା ।

## ଗଳ୍ପ ପୁସ୍ତକ 
କନକ ମଞ୍ଜରୀ ମହାପାତ୍ର ଦୁଇଟି ଗଳ୍ପ ପୁସ୍ତକ ଲେଖି ଯାଇଛନ୍ତି । ସେଗୁଡିକ ହେଲା:
* କଳି‌ଙ୍ଗ କାହାଣୀ
* ଉତ୍କଳ କାହାଣୀ

ପୁସ୍ତକ ଦୁଇଟି ୧୯୫୭ରେ ପ୍ରଥମେ ପ୍ରକାଶିତ ହୋଇଥିଲା । କଳି‌ଙ୍ଗ କାହାଣୀ ପୁସ୍ତକ ପାଇଁ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ୧୯୫୬-୫୮ରେ ପାଇଥିଲେ ।

ତାଙ୍କର ଏହି ଗଳ୍ପଗୁଡ଼ିକ କଳି‌ଙ୍ଗର ସାଧବ କ‍ନ୍ୟା, ରାଜକୁମାରୀମାନଙ୍କ ଉପରେ ଲିଖିତ ଥିଲା ଓ ସେମାନଙ୍କୁ ସାହାସିନୀ ଓ ବୀରାରମଣୀ ଭାବରେ ପରିଚିତ କରାଏ । ଏ କାହାଣୀଗୁଡ଼ିକ ମଧ୍ୟ ଓଡ଼ିଶାର  ଅତୀତର ଐତିହ୍ୟ, ନୌବାଣିଜ୍ୟ, ରାଜନୀତି, ଲୋକଜୀବନ ଓ ଲୋକସଂସ୍କୃତିର ଚିତ୍ର ଉପସ୍ଥାପନା କରଂତି ।

## ପୁରସ୍କାର ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୧୯୫୯(କଳି‌ଙ୍ଗ କାହାଣୀ ପାଇଁ)

## ଆଧାର 
ଶ୍ରେଣୀ:ଓଡ଼ିଆ ଶିଶୁ ସାହିତ୍ୟିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଏର୍ଗୋମେଟ୍ରିନ

**ଏର୍ଗୋମେଟ୍ରିନ** ଅନ୍ୟ ନାମ **ଏର୍ଗୋଭାଇନ** ବା **ଡି-ଲାଇସର୍ଜିକ ଏସିଡ ବିଟା-ପ୍ରୋପାନୋଲାମାଇଡ**, ଏକ ଔଷଧ ଯାହା ଜରାୟୁ ସଙ୍କୋଚନ କରି ପ୍ରସବପର ରକ୍ତସ୍ରାବ କମାଏ । ଏହି ଔଷଧ ପାଟିରେ, ମାଂସପେଶୀ ଇଞ୍ଜେକସନ ବା ଅନ୍ତଃଶିରା ଇଞ୍ଜେକସନ ଆକାରରେ ଦିଆଯାଏ । ଏହାର କାମ ଖାଇବାର ୧୫ ମିନିଟ ମଧ୍ୟରେ ଆରମ୍ଭ ହୁଏ, ଇଞ୍ଜେକସନ ଦେଲେ ଶୀଘ୍ର କାମ କରେ ।  ଏହାର ପ୍ରଭାବ ୪୫ ମିନିଟରୁ ୧୮୦ ମିନିଟ ପର୍ଯ୍ୟନ୍ତ ରହେ । ଏର୍ଗୋମେଟ୍ରିନରୁ ଲାଇସର୍ଜିକ ଏସିଡ ଡାଇଏଥାଇଲାମାଇଡ ବା ଏଲଏସଡି ପ୍ରସ୍ତୁତ ହୋଇପାରୁଥିବାରୁ ଏହାକୁ ନିୟନ୍ତ୍ରଣରେ ରଖାଯାଇଛି ।

  
ଏର୍ଗୋମେଟ୍ରିନ ସନ ୧୯୩୨ରେ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହାର ହୋଲସେଲ ମୂଲ୍ୟ ପିଲ ପିଛା ସନ ୨୦୧୪ରେ  ୦.୧୨ରୁ ୦.୪୧ ଆମେରିକୀୟ ଡଲାର ଥଲା । ଯୁକ୍ତରାଷ୍ଟ୍ର ଆମେରିକାରେ ଡୋଜ ପିଛା ଏହାର ମୂଲ୍ୟ ୧.୭୫ ଡଲାର ।

## ଆଧାର 
ଶ୍ରେଣୀ:ଔଷଧ
ମେଥାଡନ

**ମେଥାଡନ**, ବିକ୍ରୟ ନାମ **ଡୋଲୋଫିନ**, ଏକ ଅଫିମ ଜାତୀୟ ଔଷଧ ଯାହା ଯନ୍ତ୍ରଣା ଚିକିତ୍ସା, ସଂରକ୍ଷଣ ଥେରାପି ଓ ଅଫିମ ନିର୍ଭରଶୀଳ ଲୋକଙ୍କ ନିଶାବିହୀନ ନିମନ୍ତେ ବ୍ୟବ‌ହାର କରାଯାଏ ।  ଏକ ମାସ ମଧ୍ୟରେ ନିଶାବିହୀନ ହୋଇପାରିବ ବା ୬ ମାସ ମଧ୍ୟ ଲାଗିପାରିବ । ଗୋଟିଏ ଡୋଜ ଶୀଘ୍ର କାମ କଲେ ମଧ୍ୟ ସର୍ବାଧିକ ପ୍ରଭାବ ନିମନ୍ତେ ୫ ଦିନ ଲାଗିପାରେ । ଏହାର ପ୍ରଭାବ ୬ଘଣ୍ଟା ପର୍ଯ୍ୟନ୍ତ ରହେ ଓ ଦୀର୍ଘକାଳୀନ ବ୍ୟବ‌ହାରରେ ଦେଢ଼ ଦିନ ରହିପାରେ ।  ମେଥାଡନ ପାଟିରେ ଦିଆଯାଏ ବା ମାଂସପେଶୀ ଇଞ୍ଜେକସନ ବା ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ ।  ଅଧିକ ଡୋଜ ଦେଲେ ଅଧିକ ସଙ୍କଟ ରହେ । ରାସାୟନିକ ପଦ୍ଧତିରେ ମେଥାଡନ ପ୍ରସ୍ତୁତ କରାଯାଏ ଓ ଏହା ଓପିଅଏଡ ରିସେପ୍ଟର ଉପରେ କାମକରେ ।  ଯୁକ୍ତରାଷ୍ଟ୍ର ଆମେରିକାରେ ଏହା ସନ ୧୯୪୭ରେ ବ୍ୟବ‌ହାର ନିମନ୍ତେ ଅନୁମୋଦିତ ହୋଇଥିଲା । ପୃଥିବୀରେ ସନ ୨୦୧୩ରେ ୪୧,୪୦୦ କେଜି ମେଥାଡନ ଉତ୍ପାଦିତ ହୋଇଥିଲା । ଅନ୍ୟ ସମସ୍ତ ନିଶାଦ୍ରବ୍ୟ ଭଳି ଏହା ନିୟନ୍ତ୍ରଣ କରାଯାଏ । ଯୁକ୍ତରାଷ୍ଟ୍ର ଆମେରିକାରେ ଏହା ଅତି ଦାମିକା ନୁହେଁ । 

## ଆଧାର 
ଶ୍ରେଣୀ:ଔଷଧ
ଶକୁନ୍ତଳା ବଳିଆରସିଂହ

**ଶକୁନ୍ତଳା ବଳିୟାରସିଂହ** (ଜନ୍ମ ୧୮ ଫେବୃଆରୀ ୧୯୪୮)କେନ୍ଦ୍ର ସାହିତ୍ୟ ଏକାଡେମୀ ସମ୍ମାନ (ଅନୁବାଦ), ୨୦୧୫ ନିମନ୍ତେ ମନୋନୀତ ଜଣେ ଓଡ଼ିଆ ଅନୁବାଦକ ଓ ସାହିତ୍ୟିକ ।
୩୭ ବର୍ଷ ଧରି ଅଧ୍ୟାପନା କ୍ଷେତ୍ରରେ ସକ୍ରିୟ ରହିବା ସହ ସେ ରାଜଧାନୀ ମହାବିଦ୍ୟାଳୟର ଅଧ୍ୟକ୍ଷା  ରୂପରେ ୨୦୦୬ରେ ଅବସର ଗ୍ରହଣ କରିଥିଲେ ।
## ରଚନାବଳୀ
* ସାହିତ୍ୟରେ ଜାତୀୟବାଦୀ ଚେତନା, ୧୯୮୫
* କାଣ୍ଡିଡ, ୧୯୯୮
* ପରାଜିତ ନାୟକ, ୧୯୯୨
* ମୋପାସାଁଙ୍କ ଅନନ୍ୟ ଗଳ୍ପ, ୧୯୯୩
* କାଷ୍ଟରବ୍ରିଜର ମେୟର, ୧୯୯୩ 
* ସ୍ୱୟଂସିଦ୍ଧା, ୧୯୯୫ 
* ବିଭ୍ରଂଶ, ୧୯୯୭
* ଆଜାଦି, ୨୦୦୨
* ଇଡିୟଟ, ୧୯୯୪
* ପାକିସ୍ତାନକୁ ଟ୍ରେନ, ୨୦୧୫
* ବିଶ୍ରାମପୁରର ସନ୍ଥ, ୨୦୦୯
* ପୁଣି ସେ ଫେରିନି, ୨୦୦୯ 
* ୧୭ ରାନାଡ଼େ ରୋଡ଼
* ରୋମାଞ୍ଚ କାହାଣୀ
* ବିପନ୍ନ ନାବିକ
* ଅଜ୍ଞାତବାସର ଇତିକଥା, ୨୦୧୪
* କଳଙ୍କିତ ଜ୍ୟୋତ୍ସ୍ନା
* ଭିନ୍ନ ମାଟି ଭିନ୍ନ ଆକାଶ (ଭ୍ରମଣ କାହାଣୀ)
* ଇଶ୍ୱରଙ୍କ ଅପେକ୍ଷାରେ
* ଟ୍ରୟର ନାରୀ
* କେନ୍ଦ୍ରହରା
* ରାଗରେ ଫେରିଚାହାଁ
* ବସୁଧା ନନ୍ଦିନୀ

## ପୁରସ୍କାର  ଓ ସମ୍ମାନ
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର (ଅନୁବାଦ), ୨୦୧୫
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ଅନୁବାଦ), ୨୦୦୯
* ଉତ୍କଳ ସାହିତ୍ୟ ସମାଜ ପ୍ରଫୁଲ୍ଲ ଅନୁବାଦ ସମ୍ମାନ, ୨୦୦୨
* ଆଦିକବି ଲିଟରେଚର ପୁରସ୍କାର, ୨୦୦୨ 
* ଉତ୍କଳ ଭାରତୀ କୁନ୍ତଳା କୁମାରୀ ପୁରସ୍କାର
* ରାଜଧାନୀ ପୁସ୍ତକମେଳା ପୁରସ୍କାର ୨୦୨୫ 'ବସୁଧା ନନ୍ଦିନୀ' ପାଇଁ
## ଆଧାର
ଶ୍ରେଣୀ:୧୯୪୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଅନୁବାଦକ